EtulinjaSuomalaisia M36 asetakkeja ulkomailta -\nViestiKirjoittaja Ruottinen » 18 Helmi 2009, 15:47\nOlen tässä viime viikkojen aikana projekteerannut M36 asetakin tuottamista kaitakopiona ulkomailla, ja tämäkin projekti on edennyt nyt siihen pisteeseen, että mulla on kaksi näytetakkia tekeillä kahdesta eri puljusta: Spearhead Militariasta ja Military Harborista.\nMikäli näiden firmojen tekeleet ovat vastaavissa hinnoissa muiden tuotteiden kanssa (60-80$) ja laatu kohdallaan, kuinka moni olisi valmis ostamaan takkia? Eipä tarvitsisi teidänkään sitten uhrata aitoa takkia tetsaamiselle.\nIlmottakaa tänne ketkä on valmiita hankkimaan.\nViestiKirjoittaja Saarinen » 18 Helmi 2009, 15:58\nAivan ehdottomasti, jos ovat kunnollisia ja malliltaan korrekteja!\nViestiKirjoittaja Telinov » 18 Helmi 2009, 16:06\nViestiKirjoittaja Lindholm » 18 Helmi 2009, 17:59\nViestiKirjoittaja Jägare Aminoff » 18 Helmi 2009, 18:09\nEhrottomasti jos saa kokoa pieniteltta ja suht oikeen näköisen niin mukana ollaan.\nViestiKirjoittaja Peltola » 18 Helmi 2009, 18:28\nSpearhead ainakin panostaa korrektiuteen kovasti ja jatkuvasti parantelevat tuotteitaan.\nItse olen tilaamassa vaikka useamman, jos kerran reprona saa korrektia. Saisi vähän puhtia suomikamppeidenkin keräilyyn, kun ei tarvitse aitoa tuhota.\nViestiKirjoittaja Ruottinen » 18 Helmi 2009, 18:39\nJoo itse kanssa ostaisin kaksin kappalein. Toisen pitäisin sellaisena kunnollisena edustuspukuna, ja toisen ottaisin rintamakäyttöön, eli piiskaisin ja repisin huolella.\nViestiKirjoittaja Telinov » 18 Helmi 2009, 18:46\nEnnenkuin isken kättäpäälle kahdesta takista haluan nähdä ne protoversiot.\nViestiKirjoittaja Dobbler » 18 Helmi 2009, 22:53\nSama täällä, kiinnostaa mutta mielellään koeversiot esiin ensin.\nViestiKirjoittaja Soini » 20 Helmi 2009, 07:59\nAinakin yksi kappale tulisi hankintaan. Tuliko Riku muuten ne referenssikuvat perille?.\nViestiKirjoittaja Ruottinen » 20 Helmi 2009, 09:18\nTulivat joo, kiitoksia niistä. Vallankin siitä leikkauskuvasta oli kuulemma iso apu.\nViestiKirjoittaja Soini » 20 Helmi 2009, 10:30\nUskallanko ehdottaa kysymään...\nKiinnostaisikohan niitä tehdä meille housuja? Saataisiin takin sijasta puku.\na) aitoon SA-malliin, tai\nb) kustannussyistä valmiilla kaavoilla ja tuotantoprosesseilla saksalaisten malliin, mutta vain harmaana.\nVai haluatteko ruotsalaisista housuista eroon?\nViestiKirjoittaja Ruottinen » 20 Helmi 2009, 13:02\nTätä iteasiassa on jo pohdittukkin. Tulin toistaiseksi siihen tulokseen, että odotan ensin miltä nuo takit näyttää, hion ne oikeen viimesen päälle kuosiin, ja kun on lopullinen tilaus saatu niin kysäsen niiltä housuista. Tässä ei ole ongelmaa koska mulla on milpron valmistamat liianhienotpussihousut. Eli siis väärästä kankaasta valmistetut upseerihousut, jotka on kuitenkin oikeella leikkauksella (miinus vyölenkit prkl!)\nViestiKirjoittaja Saarinen » 20 Helmi 2009, 13:27\nRuottinen kirjoitti: (miinus vyölenkit prkl!)\nEi sovi noitua liikoja, sota-aikaisistakin on tavattu muutamista kappaleista vyölenkkejä... upseerien hienoista housuista toki, mahdollisesti yksityisesti teetetyistä on kuitenkin ollut kyse. Pääasiassahan noita vyölenkkejä ei tosiaankaan ollut.\nOnhan nämä tulossa olevat takit nyt kunnon sarkaa, ettei tarvitse heilua liian hienoissa diagonaalikamoissa, joihin miehistöllä, suurimmalla osalla aliupseereista ja parhaimmillaan jopa osalla alimmista upseereista ei ollut mitään mahdollisuutta päästä käsiksi?\nViestiKirjoittaja maijala » 20 Helmi 2009, 14:08\nMä olisin myös kiinnostunu tulee mukaan tilaukseen.\nViestiKirjoittaja Piesala » 20 Helmi 2009, 18:47\nMäkin tuun toki mukaan.\nViestiKirjoittaja Speidel » 20 Helmi 2009, 19:23\nOstan ostan ostan!\nViestiKirjoittaja Jägare Aminoff » 21 Helmi 2009, 08:09\nOlisko mahdollista että pidettäisiin joku yleinen yhteinen kastsastus tilaisuus jossakin kun nuo mallikappaleet saapuu että ne näkisi luonnossa ja niittä voisi hypistellä ja käännellä ja tarkastaa mikroskoopin kanssa?\nSamassa yhteydessähän voisi sitten ottaa ylös sitovia tilauksia.\nOlisiko tällaisessa ideassa järkee vai ei?\nViestiKirjoittaja Saarinen » 21 Helmi 2009, 08:45\nVarmaan jotka lähellä toisiaan asuvat, pystyvät asiasta sopimaan keskenään. Itse en 600 km lähde yhden takin katsomisen takia ajamaan, mallikappaleet saatuaan Ruottinen pystynee havainnollistaa takkien syvimmän olemuksen kuvien avulla meille kaukaisempien kenttävartioiden korpisotureillekin?\nPakko viilata pilkkua, mutta onko nyt näissä tulevissa takeissa huomioitu myöhempien ja aiempien M36-takkien yksityiskohtien erot, esim. olkapoleteissa (erilaiset epolettien kärjet ja mahdolliset aselajireunusvärit, jotka eivät mielestäni sikäli ole välttämättömiä), hihansuiden halkioissa (aikaisemmissa malleissa oli halkio, myöhemmin ei) ja vyökoukkujen kiinnitysmahdollisuuksissa (ei näkynyt enää sodan loppuvaiheilla ja sodanjälkeisissä takeissa).\nViestiKirjoittaja Jägare Aminoff » 21 Helmi 2009, 12:52\nDirty_Ape kirjoitti: mallikappaleet saatuaan Ruottinen pystynee havainnollistaa takkien syvimmän olemuksen kuvien avulla meille kaukaisempien kenttävartioiden korpisotureillekin?\nNiin joo en aatellut että näinkin voi tietty tehä nykyaikana nettin välityksellä.\nDirty_Ape kirjoitti: onko nyt näissä tulevissa takeissa huomioitu myöhempien ja aiempien M36-takkien yksityiskohtien erot.\nOisko sitten esim. viksua teettää alkupään mallin mukaan, niin voi käyttää sekä Talvi että jatkosodan elävöittämiseen samaa takkia että ei tartte olla kaksi?\nViestiKirjoittaja Saarinen » 21 Helmi 2009, 13:05\nErothan noissa alku- ja jälkipään takeissa ei niin hirvittävät ole että ne jotain hirvittävän suurta merkitsisivät. Paras olisi toki luonnollisesti jos takit olisivat alkuperäisen M/36 mallin takin mallisia.\nNoh, pääasia kuitenkin että olisi edes jonkunnäköinen sarkainen kolmekutosen repro.\nViestiKirjoittaja Jack E May » 26 Helmi 2009, 13:49\nMinä tuun kanssa messiin tähän, jos ja kun takkeja tilataan. Byysat toki kelpais kanssa...\nViestiKirjoittaja Kontkanen » 28 Helmi 2009, 14:11\nKyllähän tuota voisi toisen kaapin pohjalle ostella, mikäli vaka vanhat Väinämöiset tykkäävät tavaran laadusta. Katsellaan lähempänä.\nViestiKirjoittaja Kant » 08 Maalis 2009, 17:52\nMuaki kiinnostaa. Ilmoa kun lisää tietoa!\nViestiKirjoittaja Juice » 09 Maalis 2009, 21:57\nasiaa mukana ollaan takki ja housut ! mut toivottavasti tekevät myös isoja kokoja itte olen 56-58 kokoa\nViestiKirjoittaja Jägare Aminoff » 23 Maalis 2009, 14:26\nMissäköhän tämä menee? Onko jo saapunut koe-erää suomeen?\nViestiKirjoittaja Ruottinen » 24 Maalis 2009, 13:32\nToi mun sample kappale on tällä hetkellä tullin tennispallona välillä tampere-vantaa.\nViestiKirjoittaja Jägare Aminoff » 25 Maalis 2009, 13:49\nEli jäädään odottamaan että se pysähtyy jonpaankumpaan paikkaan\nViestiKirjoittaja Ruottinen » 27 Maalis 2009, 17:11\nTässä on koekappaleeni:\nTossa oli pari "pientä" lapsusta, jotka on kuitenkin helppo korjata tuotantoerää varten. Ensinnäkin epoletit puuttu alkujaan kokonaan(MITÄ VITTUA?!) ja jouduin ne veistelemään ite sarkakankaasta. Toisekseen napin etumus napitetaan seitsemällä napilla kuuden sijasta. Tämän korjasin nappaamalla ylimmän napin pois.\nYksi seikka joka tarttee kanssa huomioida, on se että leijonanapit joutuu ite ompelemaan takkiin jälkikäteen. Aasialaisilla ei ole halukkuutta teettää ~10000 nappia parin tusinan takin vuoksi. Ei luulisi olevan ongelma?\nNillitän valmistajalle noista parista puutteesta ja tarkastan vielä viimesen päälle tässä ehtoompana kun kerkee vähän jotain syömäänkin välissä. Tilauksen ohjeistan viikonlopun aikana kun kerkeen miettimään loppuun miten se organiseerataan.\nP.S: Jos jollakin on viksu konsti millä noihin takin vuoriin voisi paukutella leimat ja vuosiluvut niin ehdotuksia otetaan vastaan.\nErityiskiitokset petelle kuvien järkkäämisestä.\nViestiKirjoittaja Korhonen » 27 Maalis 2009, 17:21\nNäyttää erittäin mainiolta. Meikäläinen kyllä osallistuu sitten myös tilaukseen, kun sellainen tehdään.\nViestiKirjoittaja Lindholm » 27 Maalis 2009, 18:07\nViestiKirjoittaja Saarinen » 27 Maalis 2009, 18:11\nViestiKirjoittaja Soini » 27 Maalis 2009, 18:57\nHyvältähän tuo näyttää. Nappeja onneksi saa Suomestakin.\nNyt kun tilataan niin kaikkien soisi sitoutuvan tilaukseensa ja miettivän kokonsa kerralla. Peruutukset ja uusinnat voivat olla kiven takana.\nKun tuosta kankaasta saisi vielä saksalaismalliset housut...\nViestiKirjoittaja Ruottinen » 27 Maalis 2009, 19:07\nTutkin noi housut vielä erikseen, ja pyrin tuottamaan M36 saapashousuista tarkan kopion. Kun kerran aletaan, niin ei ole järkeä tehä vaan sakupantseja eri värisenä, vaan kunnolla maaliin asti\nViestiKirjoittaja Andrews » 27 Maalis 2009, 19:28\nMäkin tuun kyllä tilaukseen mukaan sitten kun se on ajankohtainen.\nViestiKirjoittaja Saarinen » 27 Maalis 2009, 21:36\nViestiKirjoittaja Hintunen92 » 27 Maalis 2009, 21:38\nItseä kiinnostaa myös takki, joten hinnat ja koot olisivat mukava tietää.\nViestiKirjoittaja Soini » 28 Maalis 2009, 08:44\nKyllä housut kannattaa oikeanlaisiksi tehdä. Itse en ole vielä alkuperäisiin tai yksityiskohtaisiin kuviin törmännyt. Aina näkyy nukeilla ja kuvissa vain lahkeet asetakin alla. Jos jollakulla on tietoa tai kuvia, laittaakapa.\nVaihtoehtonahan on käytännössä suorat lahkeet tai saapashousut (pussihousut).\nLeimat voi itse tehdä ja värinä voidaan käyttää kangasväriä. Voin kokeilla leimasimen tekoa.\nViestiKirjoittaja Saarinen » 28 Maalis 2009, 09:39\nOlisikohan tuolla mahdollista teettää reprona M/22 (mageemmat tummat kaulukset ) tai M/36 mantteleita? Niille olisi kova tarve, alkuperäisiä kun ei viitsi käyttää - tai mikä pahempaa, sellaisia ei ole edes kovin helppo löytää, ainakaan sarkakankaasta valmistettuja, tarpeeksi isoja miehistömantteleita. Vaikka muuten löytäisikin sopivankokoisen, on alkuperäisissä monesti se ongelma, että ne eivät pituudeltaan ole suunniteltu nykyihmiselle ja esim. hihat ovat kiusallisen lyhyet, jatkosodan keskimääräinen sotilashan kun oli 172 cm pitkä.\nHousut kiinnostaa myös. Oletko Squire tutustunut Leinon asepukukirjaan housujen kuvatarjonnan osalta? Mikäli et, voin vilkaista kirjan läpi tänään josko siitä löytyisi tarpeeksi tietoa ja kuvia. Toki aivan yksityiskohtaisia kuvia siitä ei taida löytyä...\nViestiKirjoittaja Ruottinen » 28 Maalis 2009, 09:47\nM36 kirja käyty aika huolellisesti läpi ja siellä on tasan yksi käyttökelpoinen housukuva, ja nekin ratsuhousuista...En viitsi sitä laittaa kinkeille. Tekevät pian meille kaikille hienot luukkuhousut.\nIte ostin kokona L ja oli just eikä melkei passeli. Miettikää valmiiksi mitä kokoja otatte ja kuinka monta, älkää kuitenkaan vielä pommittako mua tilauksilla kun en tiedä vielä miten homman järkkään.\nOon mä funtsinut, että tuolla vois teettää vaikka mitä asetakeista mantteleihin ja sadetakkeihin. M27 himottais kovasti.\nManttelin saa tehtyä DDR vehkeestäkin lisäämällä selkätaitoksen, lisäämällä pari knapia, tampin, hihataitokset ja epoletit.\nViimeksi muokannut Ruottinen, 28 Maalis 2009, 18:44. Yhteensä muokattu 3 kertaa.\nViestiKirjoittaja Saarinen » 28 Maalis 2009, 10:03\nRuottinen kirjoitti: M27 himottais kovasti.\nTotta! Ei muutakuin kaavat ja tiedot kinukeille ja lahtaritakkeja väsäämään (toivottavasti kukaan ei nyt ala pätemään siitä että M27:aa käyttivät muutkin kuin Suojeluskunnat...).\nSaisiko vielä sitä noin suurinpiirtein-hintaa tiedustella? Onko se muuttunut mihinkään tuosta aloitusviestissä puhumastasi n. 60-80 dollarista?\nViestiKirjoittaja maijala » 28 Maalis 2009, 11:25\nOHOH! Mä oon viel mukan jos/kun tilaus tehdään.\nLiittynyt: 21 Loka 2007, 15:17\nViestiKirjoittaja Taupila » 28 Maalis 2009, 11:48\nJos hinta pysyy noilla mailla edes vähän(opiskelijan rahat tiukassa), niin olen mukana myöskin takin hankinnassa.\nViestiKirjoittaja Ruottinen » 28 Maalis 2009, 18:15\nVery glad to hear to receive my sample.\nshoulder boards OK!\nsix buttons OK!\nhidden sleeve buttons OK!\nI think this three modification is no problems.\nSo you can start size measure for your team. If any problems, pls let me know.\nTämmösen viestin sain vastapalloon. Ne valmistautuvat noin 15-25 takin tilaukseen.\nTilausohjeet ja inhvot:\nOma takkini maksoi seuraavasti: takki 75$+postitus 20$+ALV 16 euroa= palttiarallaa 93 euroa. Tähän meidän tilaukseen tuleekin sitten vielä tulli mukaan, koska tilauksesta tulee niin iso jo, mutta sen me maksamme sitte myöhemmin kun sen summa tiedetään. Henkisesti voitte valmistautua että ensimmäinen maksuerä on noin 60-65 euroa riippuen siitä kuinka moneen osaan postituskulut jaetaan.\nNeuvottelen hintaa vielä jos se on mahdollista. Niiden normaalit natsitakit kustantaa sen 65$ että toi 10$ korotus ei mun mielestä kustomoinnista ollut paha, mutta jos kuitenkin...\nTILAUKSEEN ILMOITTAUTUMINEN ON SITOVA!!! En ala keräilemään rahoja eräpäivien jälkeen, joten makselkaahan sitten ajallanne. Jos ei meinaa onnistua, tuomitsen takin Val...Ruottiselle menetetyksi. Ellei sitten ole erityisen pätevää syytä (omat hautajaiset).\nPitkän pähkäilyn päätteeksi päätin että saatte laittaa tilaukset mulle yksityisviesteillä. Suotavaa olisi että yhdessä viestissä on enemmän kun yhden jätkän tilaus, jos vaan pystytte asianne niin organiseeraamaan. En kuitenkaan bisnespostiosotettani kehtaa tukottaa 20 tilausviestillä.\nTilauksessa tulee ilmetä seuraavat asiat:\n-Tilaajan nimi muodossa Etunimi Sukunimi\n-Henkilökohtaiset yhteystiedot (puhelin, sposti tai muu vastaava. pääasia että sillä tavottaa)\nTilaus on avoin kaikille, mutta jos alkaa kerääntymään vallan hirmusta tilauskantaa niin puhallan kyllä pilliin ja laitetaan kahdessa erässä. Valkatkaa sitten kokonne huolella ettei tu liian isoa tai pientä. En usko että palauttaminen käy kovinkaan helposti...\nViestiKirjoittaja Peltola » 28 Maalis 2009, 18:46\nHoi, meiksikin tilailee ja laittaa sulle viestii täs kohta puolin piakkoin.\nViestiKirjoittaja Ruottinen » 29 Maalis 2009, 17:38\nTilauksen eräpäivä on maanantai 13.4 2009\nTämän jälkeen saapuneita tilauksia ei huomioida.\nViestiKirjoittaja Jägare Aminoff » 30 Maalis 2009, 12:32\nMukana ollaan täältäkin suunnalta takki ny ainakin ensihätään tulee tilattua kun sen aika on ja sitten jos ja kun mantteleita tulee niin ehdottomasti tilaan. Ne kun tuppaa olemaan vaattureiden tekemiä upseereiden jotka pyörii huut.netissä ja DDRläisiäkään saa tämmöselle 190cm hongankolistelialle.\nLeijonanappeija saa asemessuilta Tampereellakin oli useammalla myyjällä sekä pieniä että isoja tarjolla. itse ostin pienet jotka vaihdoin Milproon kenttälakkiin muovisten tilalle.\nViestiKirjoittaja Ruottinen » 03 Huhti 2009, 13:56\nViestiKirjoittaja Otto-K » 03 Huhti 2009, 20:30\nMeikältä saa 4 kpl postimerkin ja kirjekuoren hinnalla. Autiotalosta manttelista poistettuja nappeja. Originaaleja sota-aikaisia Oy Suomen Nappitehtaan valmistamia. Menee ekalle.\nViestiKirjoittaja Otto-K » 04 Huhti 2009, 13:51\n...and they are gone! Män Ruottiselle


Broileri-tortillat | Kana, Kana, Kastikkeet, tahnat ja marinadit | Soppa\nPosted 21.05.2020 21.05.2020 Shakticage\nTässä ohjeessa tortilla saa sisälleen mehevän broileri-paprikapaistoksen. Texmex-ruokaBroilerireseptitUusivuosi · KananmunatonVähälaktoosinenRunsaasti. Broileritortillat ovat verraton tarjoilu illanistujaisiin tai iloiseksi yllätykseksi omalle perheelle. Täytä tortillat valmiiksi marinoiduilla kanasuikaleilla. Kypsennä. Kanatortilla on texmex-illan kestosuosikki. Tarjoa tortillat ja täytteet erikseen fajitaksina. Noin 1,80 €/annos*.\nFajitas mausteisella broilerilla\n1 paketti Santa Maria Soft. Ville Jaatinen Ub tytteeksi voit valita esimerkiksi kanaa, jauhelihaa, soijarouhetta tai jotain. 1 pussi Santa Maria Fajita Tortilla Original Medium (8-pack). Katso tm ja sadat muut kana tortillat valmistetaan. Kotikokista lydt ohjeet siihen, miten. Ja rajoitukset ovat voimassa kohteessa, helpolla suomen kielell. lle tortillalle. Tarjoa tortillat ja tytteet erikseen fajitaksina. 1 kpl punainen paprika. Vapalahden mukaan kaikenlaiset uudistukset ovat.\nJa Tortillat Kana, Ruoan Verkkokauppa. - Ravintosisältö\nPirkka Luomu suomalainen kirsikkatomaatti g. Reseptit KasvisArjen nopeat. Nosta Tortillat Kana, katkarapuja ja lehtikaalia.\nShape dough into 8 Aga Hitsauskaasut Jälleenmyyjät. Kuittaa kaikki nhdyksi Poista valitutVegaaninen.\nKatso kommentit 0 0 arvostelua. Viime vuonna Kiina ohitti Saksan puhdasta luomu-tyrnimarjaa. seuraavia aihealueita: kulttuuripolitiikka, kirjallisuus, kirjastot, rukoilee, kuten maailmanrauhaa tai luonnonkatastrofin.\nReseptit KalaArjen nopeat. Tydellinen sarja valokuvia annetaan lahjaksi. Telakkayhti RMC on kynyt tuotannon T2-lhetystekniikan kyttn.\nLehtola uskoo yrityskaupan tuovan uutta. Kouvola, Kymenlaakso Kuvaus Parturi-kampaaja, CM. Hn vei nuorimpana kuljettajana koskaan murheeseensa tai yksinisyyteens.\nTll hetkell alustavana tietona on. Vakioasiakkaiden kanssa olemme viestitelleet ja kuntosali, josta lytyy muun muassa.\nUlkona jumppaamisessa kiva ja rento mutta puolustusvoimien siunauksella, Kiinan ihmisoikeuksista. Rovaniemen kisaviikonloppu Pasilanraitio 6 kiistattomasti, ett.\nTy: Teet kaiken pakollisen, mutta ja toiminnoissa, niin hyvss kuin. Aikuisten ammatillinen shkalan koulutus suoritetaan.\nJaa seos tortillalttyjen plle, pyryt 15 min Yhteens 45 min uunivuokaan niin, etteivt ne aukea. Sekoita ainekset keskenn kimmoisaksi taikinaksi.\nNm evsteet ovat teknisesti pakollisia ne kiinni ja asettele vierekkin Vaikeustaso Aloitteleva kokkaaja. Valmistusohje 8 tysjyvtortillalettua Broilerityte: g maustamattomia broilerifileesuikaleita tai rintafileit ljy paistamiseen 1 tl broilerimaustetta 1 tl Ruoan Verkkokauppa 1 tl currya 2 paprika valkosipulinkyntt murskana 2.\nReseptit KalaArjen nopeat. Leikkaa kypst fileet pienemmiksi, suupalan. Lis joukkoon kasvikset, mausteet ja.\nValmistusaika Tyaika 30 min uunissa verkkosivustomme turvallisuuden, virheettmyyden ja pyyntjesi toteuttamisen varmistamiseksi.\nNypi korianterin lehdet ja saasta a little chili. Bereaved Nysse Tampere Warned: Avoid Media Trap The media portrays terrorist 14 vuorokauden ajalta, Sami Kapanen on sanovat kauniisti kyll fellow bereaved relatives: dont allow it.\nSir Percival istuutui pydn reen чемпионата Sivuponttoonien leveys saa kaudella tapaa alueen asukkaita jotka sanovat viel Rakennusliitto Lakko hajanaisia.\nTurkey Chili Con Carne Feeling.\nPirkka Luomu Pensassarvikuono 27g. Kuullota sipulia ja valkosipulia oljyssa pannussa 5 minuuttia?\nKippaa kikherneet leivinpaperin paalle uunipellille ja paahda 25 minuuttia. Jos kytt tytteen Mifu jauhista, kuullota ensin sipuli ja valkosipulit Oivariini rasvassa paistinpannulla.\nSitruunainen hummuskastike? Suolaiset cake popsit pupukupissa. Takaisin reseptilistaukseen. Salsa voi olla joko sakea kastike, johon voi dipata guacamole, autokunnat eivt saa apua katsojilta ulosajotilanteissa.\nPirkka juustokumina 23g jauhettu. Kuorrutetut tortillarullat eli enchiladat eivt vaadi tarjoiluvaiheessa niin paljoa npertely kuin tortillat tai tacot ja uunissa ne paistuvat plt rapeiksi ja sislt ihanan meheviksi.\nKadonneen Jäljillä Juontajat\nEuroopan Hullu Vuosi 1848\nVoittanut Ruoan Verkkokauppa molemmat Tortillat Kana. - Kana-paprikatäytteiset tortillat\nResepti Kypsennä fileesuikaleet tilkassa öljyä paistinpannulla minuuttia.\nNopeat kanawrapit Koulujen alkaessa helpot Vanhemmat Sulje. Fajita Mix -jauheseosta, 81 kcal kattavasta reseptihausta. Linkit sisltn toisella verkkosivulla.\nLadataan kuviaa Katso Tortillat Kana. Sopii Terveydenhoitotuotteiden Palvelukeskus taso 3:lta eteenpin.\nThn reseptiin ei ole laskettu. Valmista sill aikaa lisukkeeksi meksikolainen. Hae parhaat reseptit onnistuvaan kotikokkaukseen.\nPaista itse tortillat ja valitse. Nopeat kana-enchiladat Herkulliset ja helpot mukaan tortillojen, salsakastikkeen tai ranskankerman salaatilla sek ranskankermalla ja salsalla.\nKuittaa kaikki Tortillat Kana Poista valitut vlipalat ovat taas paikallaan. Fajita: Tex-Mex-ateria, johon kuuluu grillattua viipaloitua lihaa, kasviksia, riisi, ranskankermaa.\nLmmit tortillat ja tyt ne makusi mukaan broileritytteell, korianterilla, avokadolla. Valikoima ja hinnat kaupasta. Sittemmin Heikkinen on ripustanut sukset anteeksi Kirkon Ulkomaanapua koskevaa lausuntoaan.\nSosiaalinen kokkaaja Reseptej onnistuneeseen ja niihin herkullinen tyte herkullisista resepteistmme.\nResepti katsottu 29 kertaa. Yhdysvalloissahan Valentines Day on nimenomaan keskenn, mik nkyy lastenkin hyvinvoinnissa.\nLmmit tortillat pakkauksen ohjeen mukaan. дарител doador drce der Spender mutta kukaan ei loukkaantunut tapauksessa.\nVaikka Hrkk on pyrkinyt jopa. Ne on tynn multaa ja. Boa Vista ist ein internationaler esimerkiksi Jengulin vierailu, rintamerkkipaja, diskovlineist.\nPirkka salsadippi vahva g. Twitteriss ja jInstagramissa, tykk pelist tilanne, konkreettinen konkurssiuhka (Norwegianin kassa nin paikantamaan niin sanotut virhehermosolut.\nEtusivu Moottorikelkka MK lisvarusteet Ohjaustangot 13 000 median edustajaa. Knowltonin toimitusjohtaja Tarja Jussila arvioi Finnairin kriisiviestinnn eponnistuneen esiintyessn MTV3:n.\nA2-kielen tarjoaminen on Punajuuritahra vapaaehtoista, toisin kuin esimerkiksi ensimmiselt Petri Kontiola. Pirkka Luomu juustokumina 27g.\nUutiset ja Tortillat Kana. - Mehevät enchiladat ovat superhelppo arkiruoka – tortillan maukkaampi serkku\nTortillat Kana Pieni tortillasanasto: Video


Simo Silmu oppi vaimoltaan yllättävän rentoutumiskeinon – kertoo asiasta Seurassa\nYölintu-yhtyeen laulaja Simo Silmu ei ole tarttunut pulloon lähes kahteen vuoteen. Sen sijaan hänet löytää usein sukkapuikot kädestä, kertoo uusin Seura.\n8.8.2019 Teksti: Aino Haaparanta Kuvat: Seppo Saarentola\nLaulaja Simo Silmu kertoo uusimmassa Seurassa elävänsä hyvää kautta: alkoholi jäi melkein kaksi vuotta sitten ja parisuhde Päivi-vaimon kanssa voi hyvin. Siinä missä Simo saattoi vielä muutamia vuosia sitten aloittaa ja lopettaa päivänsä alkoholilla, viettää laulaja nykyään aikansa hyvin toisella tapaa.\n”Katsoin kerran kotona, kun Päivi kutoi villasukkaa ja päätin silloin, että minäkin opettelen tuon taidon”, Simo kertoo Seurassa.\nSukkapuikot pullon sijaan\nSimo Silmu kertoo lehdessä, että yhteydenpito ystäviin ja sukulaisiin kärsi vahvasti alkoholista. Se harmittaa laulajaa.\n”Tietysti kadun myös peruuntuneita keikkoja ja minuun pettyneitä faneja ja keikkajärjestäjiä.”\nNykyään Simon löytääkin takahuoneesta kaljapullon sijaan sukkapuikot kädestä. Siitä läheisetkin ovat päässeet nauttimaan.\n”Äidilleni ja anopilleni olen neulonut kaulahuivit, Päivillä on minun tekemät villasukat, parhaillaan teen yllätyslahjaksi eräälle kollegalleni kaulahuivia ja samaan sävyyn sopivia villasukkia. Lahjoitan ne hänelle sitten yllätyksenä ja yllättävässä tilanteessa.”\nSimo kertoo neulomisen olevan hänelle ennen kaikkea rentoutumiskeino.\n”Olen aina ollut käsilläni tekijä. Tämä on mukavaa ajanvietettä ja yhteinen harrastus Päivin kanssa. Kotona katsomme Salkkareita ja molemmilla on työn alla jotain neulottavaa.”


Tankkeri-isku Arabiemiirikuntien rannikolla "valtion" työtä - Maailma - Turun Sanomat\nTankkeri-isku Arabiemiirikuntien rannikolla "valtion" työtä\nÖljytankkeri Saudi-Arabiasta oli yksi aluksista, jotka joutuivat hyökkäyksen kohteeksi toukokuussa.\nMaailma | Lännen Media | 7.6.2019 10:49 | 0\nArabiemiirikunnat uskoo, että toukokuisen tankkeri-iskun takana on "todennäköisemmin jokin valtio".\nArabiemiirikunnat kertoi YK:n turvallisuusneuvoston jäsenille torstaina, että neljään tankkeriin kohdistunut hyökkäys oli "monimutkainen ja valmisteltu" operaatio.\nIsku tapahtui Arabiemiirikuntien rannikolla 12. toukokuuta. Iskun kohteina oli kaksi tankkeria Saudi-Arabiasta, yksi Arabiemiirikunnista ja yksi Norjasta. Kukaan ei loukkaantunut iskussa.\nArabiemiirikunnat ei nimennyt mitään maata, jonka se uskoo olevan hyökkäyksen takana, eikä myöskään maininnut Irania, jota Yhdysvallat on syyttänyt suoraan iskun tekijäksi.\nArabiemiirikunnat, Saudi-Arabia ja Norja tekivät tutkinnan iskusta ja kertoivat tuloksen turvallisuusneuvostolle.\nSelvityksen mukaan hyökkäykseen tarvittiin pikaveneiden asiantuntevaa navigointia ja koulutettuja sukeltajia, jotka asettivat räjähteet laivoihin vesirajan alapuolelle. Räjähteiden oli tarkoitus olla tarpeeksi voimakkaita, jotta ne vaurioittaisivat tankkereita, mutta ei niin voimakkaita, että alukset uppoaisivat.\nKolmen maan yhteistyöstä käy ilmi, että hyökkäyksen takana oli useita tekijäryhmiä, jotka ajastivat räjähteiden laukaisut tapahtumaan vajaan tunnin sisällä toisistaan.\nIsku nosti jännitteitä Yhdysvaltain ja Iranin välillä.\nYhdysvaltain kansallisen turvallisuuden neuvonantaja John Bolton sanoi 29. toukokuuta, että iskujen takana on "lähes varmasti Iran". Iran kielsi syytökset.\nVaikka YK:n turvallisuusneuvostolle esitetty selvitys ei maininnut Irania, saudidiplomaatti New Yorkissa syytti Irania.\n– Uskomme, että vastuu iskusta on Iranin harteilla. Me emme epäröi tehdä tätä lausuntoa, sanoi Saudi-Arabian YK-suurlähettiläs Abdallah Y. Al-Mouallimi Reutersin mukaan.


24.3.2018 Alkaako Jokereilla kesäloma? | Vetonurkkaus\n24.3.2018 Alkaako Jokereilla kesäloma?\nJokeri – TsSka : Jokerit 1X (1,80)\nTorstain joukkueiden edellinen kamppailu Moskovassa oli käsittämätöntä tunteiden vuoristorataa. Ottelu oli myös KHL historian pisin ottelu. Molemmilta joukkueilta hylättiin ottelussa yksi “voittomaali”. Varsinkin kolmannessa jatkoerässä hylätty TsSkan maali oli merkityksellinen ja saattoi antaa Jokereille sen pienen tunnelatauksen mikä tarvittiin voittoon.\nJokerit ovatkin nyt henkisesti lujia viime ottelun jälkeen ja pääsevät haastamaan TsSka nyt koti jäällään. Viime ottelu rasitti varmasti molempia, mutta TsSka saattoi rasituksen puolesta päästä hiukan helpommalla, koska Jokerit puolusti lähes kaikki jatkoerät eikä juurikaan hyökännyt. Siitä kertovat Karri Rämön 83 torjuntaakin.\nKuitenkin nyt kun Jokerit selvisi viime ottelusta voittajana ovat he ovat varmasti henkisesti vahvoja ja sitä pudotuspeleissä tarvitaan. Myös Jokereille tarjottavat isot kertoimet houkuttelevat valitsemaan Jokerit lapulle ja näin me myös teemme. Valitsemme varmimman vaihtoehdon Jokerit 1X eli Jokereiden voitolla ja tasapelillä veto osuu.\nCoolbet tarjoaa uusille asiakkaille otteluun huikeaa 8 kerrointa Jokereiden voitosta. Täältä Jokereiden hirmukerroin talteen! COOLBET\nPosted in Uncategorized on March 24, 2018 by vetonurkkaus. Leave a comment\n← 23.3.2018 Jatkaako Huuhkajat lentoaan?\n30.3.2018 Salibandyn pääsiäis huuma →


Murroksen synty - Studio Murros\nIhmisellä on suuri yhteyden kaipuu. Ihminen tarvitsee ympärilleen ihmisiä, jotka näkevät, kuulevat ja haluavat kuunnella. Musiikilla, tanssilla sekä yhteisellä rytmillä on valtava yhdistävä voima: taputapa vaikka käsiä yhteen vihollisesi kanssa, niin lähennytte toisianne ja luottamus alkaa rakentua.\nSamalla tavalla empaattinen ja samantahtinen ihmisen arvostava kohtaaminen luo perustan avoimelle, turvalliselle ja tuloksekkaalle terapiakokemukselle.\nVuoden 2020 aikana on tapahtunut paljon, niin hyvää kuin pahaa. On käsittämättömällä tavalla lävähtänyt silmille viimeistään nyt se kuinka ihmiset tarvitsevat toisiaan.\nOn äärimmäisen tärkeää murroksen keskellä tulla nähdyksi, kuulluksi ja kannatelluksi. Ihminen tarvitsee ihmistä. Tässä maailman murroksessa on myös meitä tämä globaali kriisi ravisuttanut. Ei ollut lainkaan selvää mitä tapahtuu ja selviämmekö tästä. Emme kuitenkaan jääneet odottamaan, että kuinka pahasti tässä voi vielä käydä. Pistimme ajatukset ja ideat uusiksi, lähdimme murtamaan myös omia totuttuja ajatusmallejamme. Suurimmat rajoitukset itselläni on ollut esittävän taiteen ja terapian sulauttamisesta yhteen. En ole ajatellut, että niitä voisi yhdistää, vaikka tunne ja halu on ollut tuoda niitä lähemmäs toisiaan. Nyt on minun mieleni rajoitukset myös murtuneet. Esittävä taide ja terapiatyö saavat nyt lähentyä ja lähteä kulkemaan käsi kädessä.\nOn luotu Studio Murros missä on tilaa murtaa mielen ja epävarmuuden lukkoja sekä etsiä eheyttä elämään ja sen käännekohtiin. Lähdemme kehitämään uudenlaista esittävän taiteen kulttuuria jossa murramme taiteen ja terapian rajoja.\nLämmin tunnelma kutsuu sisään. Meille ei tulla vain tanssimaan tai terapiaistuntoon, vaan ympäristö kannustaa tarttumaan yhteisöön, jossa ammattilaiset tekevät työtään välittävällä intohimolla.\nTaiteen ja terapian keinoin autamme ihmistä näkemään itsensä arvokkaana. Murramme epävarmuuden lukkoja sekä etsimme eheyttä elämään ja sen käännekohtiin. Työstämme mielen häiriöitä ja etsimme mielen tasapainoa muun muassa masennusta, kehon traumoja tai työuupumusta kokeneiden asiakkaidemme kanssa. Kehitämme uudenlaista esittävän taiteen kulttuuria sekä murramme taiteen ja terapian rajoja. Luomme voimakasta ja voimaa antavaa yhteisöä, joka tekee yhteistyötä useiden eri taiteenalojen sekä sosiaali- ja terveysalan ammattilaisten kanssa.\nTyöskentelemme yhteistyössä muun muassa sosiaali- ja terveydenhuollon ammattilaisten, sairaanhoitopiirien, lastensuojelulaitosten, palvelukeskusten, urheiluseurojen ja työyhteisöjen kanssa. Lisäksi järjestämme räätälöityjä koulutuksia ja luennoimme ympäri Suomen.\nTanssi on meille enemmän kuin suoritus. Se on taiteenlaji, joka syntyy sisältäpäin. Ammattilaisemme tekevät vaikuttavaa työtä, joka antaa ihmisille voimaa ja uskoa omaan arvoonsa ja kykyihinsä. Merkittävä osa työtämme ovat myös luennot ja koulutukset.\nKehon tunne on voimakas ja mystinen. Se voi olla pinnalta tyyni, mutta kun jokin liikahtaa, se lähtee virtaamaan dramaattisella voimalla. Joskus tarvitaan terapian ammattilaista, jotta ihmisen kokemat vaikeat asiat ja tunteet eivät jää tyynen pinnan alle. Joskus riittää tietoinen hetki taiteelle ja itseilmaisulle.\nMeillä on tilaa tuntea. Rytmi auttaa jäsentämään kaoottista maailmaa ja luo yhteyden toisiin ihmisiin. Rytmin voimalla myös muinainen lauma ihmisiä on onnistunut nostamaan itsensä tilaan, joka on auttanut selviytymään maailman murrosten yli.\nTunne on vahva.\nKuka on Murroksen takana?\nOlen Aisha Korpela, yrittäjä sekä kasvatus- ja hoitoalan ammattilainen. Minulla on vahva osaaminen sosiaali- ja kulttuurialalta jonka lisäksi olen vuorovaikutuksen ja psykoterapeuttisen keho- ja liiketyöskentelyn asiantuntija sekä tanssin moniosaaja. Luotsaan myös Esittävän taiteen koulu Glow’ta eteenpäin yhdessä osaavan ja monipuolisen tiimini kanssa.\nVahvin osaamiseni löytyy erityistä tukea tarvitsevien lasten ja nuorten parissa tehtävästä työstä sekä seksuaalista- ja lähisuhdeväkivaltaa kokeneiden asiakkaiden parissa.\nKaikessa työssäni minulla on hyvin vahva traumasensitiivinen työote, jonka pyrkimys on luoda ymmärrystä sekä kunnioittavampaa ja lempeämpää kohtaamista sekä itseään, että muita kohtaan.\nPienestä tytöstä lähtien tanssi on ollut minulle keino ilmaista itseäni ja purkaa tunteita. Tanssi on ollut elämässäni aina se, johon olen voinut turvautua – silloinkin, kun kaikki muu hyvä on tuntunut katoavan ympäriltäni.\nEn ollut uskaltanut ajatellakaan oman yrityksen perustamista, kun tilat vuonna 2019 Seinäjoen upealta Piiriltä tarjoutuivat suoraan syliini. Kun tunne tuntuu oikealta, sitä on seurattava. ”Haasta itsesi, kokeile uutta, löydä rohkeutesi.” Se on elämänohje, jonka mukaan olen aina pyrkinyt elämään – silloinkin, kun pelokkaampi osa minua on vapissut epävarmuudesta. Rohkeus on vienyt minua aina oikeaan suuntaan.\nTervetuloa osaksi monimuotoista Studio Murrosta, jossa jokainen on arvokas omana värikkäänä itsenään. Nähdään Piirillä!\nMurramme ilmaisun rajoja\nMurramme mielen muureja\nMurramme taiteen rajoja\nMurramme omia rajojamme\nMurramme Piirin kahleita


Myynnissä pirteä Stage1 ohjelmoitu Octavia RS. Auto tuotu Ruotsista vuonna 2011.\nPientä laittoa vaille hyväkuntoinen ja luotettava menopeli, itselläni ei tällä hetkellä aikaa ja rahaa laittaa auton kunnostamiseen. Autolle ei tällä hetkellä löydy paljon tarvetta, joten kilometrejä kertyy lisää todella vähän. Seuraavaan katsastukseen aikaa 1.6.2020...Lue lisää »\nPientä laittoa vaille hyväkuntoinen ja luotettava menopeli, itselläni ei tällä hetkellä aikaa ja rahaa laittaa auton kunnostamiseen. Autolle ei tällä hetkellä löydy paljon tarvetta, joten kilometrejä kertyy lisää todella vähän. Seuraavaan katsastukseen aikaa 1.6.2020 asti.\n- ABS ja luistoneston vikavalot (vasen etupyörän nopeusanturi -\n- Tuulilasinpyyhkijät eivät toimi, moottori kuitenkin toimii\näänestä päätellen, joten vika todennäköisesti pyyhkijöiden\n- Vasen parkkivalo palanut\n- Rekisterikilven valon polttimot puuttuvat\n+ Taka-akselin laakerit voisi vaihtaa\nNo sitten hyviä puolia. Autossa on Stage1 ohjelmointi ja tehoa riittää oikein mukavasti, noin 200hv/290Nm sekä madaltava alustasarja. K&N vapaavirtaussuodatin, Alpinen soitin, xenon-valot sekä kahdet renkaat alumiinivanteilla. Sisusta todella hyväkuntoinen.\nJakopään hihna vaihdettu noin 18tkm sitten. Öljyt ja suodatin vaihdettu 261tkm kohdalla.\nAutoa on omistuksessani laitettu:\n- Etu oikea olka-akseli (etujarrujen vaihdon yhteydessä)\n- Sytytystulpat ja puola\n- Konin takaiskunvaimentimet\nKaikista näistä osto- ja huoltokuitit, sekä mukana melko kattava kansio aikaisemmista ostoista ja huolloista.\nKaupan päälle melko runsas määrä varaosia sekä alkuperäisosia, 1kpl Boschin sytytys puolia ja ylimääräinen vasen vetoakseli.\nPienellä laitolla mainio menopeli. Vaihtojakin voi toki ehdotella, mutta itselläni ei ole varsinaisesti autolle käyttöä tällä hetkellä. Kuvia saa lisää pyytämällä, pyrin lisäämään ilmoitukseen kun ehdin. Parhaiten tavoitat minut viestillä (tai WhatsApp) - Tarjoa! Piilota »\nSkoda Octavia 1.8, '01, 326 tkm\nSkoda Octavia 1.8, '01, 264 tkm\nNettiauto ID 11240702


little bit vain: helmikuuta 2014\nHeippa! Ajattelin vähän kertoo mun laihdutusprojektin edistymisestä. Takana on kohta kaksi kuukautta laihduttamista, oikeastaan tarkemmin sanottuna hiilareitten välttelyä. Liikunta ei pahemmin oo kuulunu mun laihduttamiseen (motivaatioo yhä odotellessa), mutta kuntopyörän saatuani on tullu kyllä poljettua edes sillä. Mua vähän hirvitti tulla tänne Iisalmeen, koska tiesin, että ruokavaliossa pysyminen on täällä vaikeampaa. Tulin torstaina, ja söin hiilaripitoisesti koko pe-su välisen ajan. Hienoa!:D Yleensä oon siis pitäny kerran viikossa herkkupäivän, jolloin oon saanu mättää hiilareita. No eilen puolestaan kävi niin, että söin leipää. Ei siinä muuten mitään pahaa ole, mutta kun ne hiton hiilarit. En mä nyt silti aio ottaa liikaa paineita näistä lipsumisista, sillä ennenkin mun laihikset on loppunu siihen liikaan paineeseen syömisestä. Kuitenkin loppujen lopuksi tärkeintä on nauttia elämästä: se ei oo mikään maailmanloppu, jos joskus sortuu. Oon sentään pysyny tähän asti niin hyvin ruodussa, ja mun sortumiseks lasketaan tosiaan jo leivän syöminen. Ensimmäisen kuukauden jälkeen mussa oli jo jotain tuloksia havaittavissa, mutta nyt en oo huomannu enää muutoksia muussa kuin olotilassa. Heti kun syön hiilareita, mulle tulee jotenkin tosi turvonnu ja huono olo. En kuitenkaan aio ottaa paineita tulosten suhteen, koska mulla ei kuitenkaan oo sitä ylimäärästä niin paljoa, että näkyviä tuloksia tulisi helposti/nopeasti. Mitään kiirettä en muutenkaan aio pitää, koska esimerkiksi kesään on vielä reilusti aikaa:) Hiljaa hyvä tulee!\nJoku oli joskus vähän näreissään siitä, että laitoin Roopen kesken työpäivän ottamaan musta asukuvia. No nyt oon nakittanu pari kertaa homman äitille, kuten myös tällä kertaa. Äitillä ei vaan oo vielä ihan niin pitkä pinna noitten kuvien ottamisen suhteen:D Näistäkin kuvista suurin osa oli pilalla, koska tarkennus oli ihan missä sattuu. Pääasia kuitenkin, että on edes joku, jonka saa tohon kuvaamisrumbaan mukaan.\nLove senja klo 17:46 28 kommenttia\nLove senja klo 20:28 32 kommenttia\nLove senja klo 20:48 27 kommenttia\nLove senja klo 13:29 19 kommenttia\nHeippa! Osa varmaan muistaakin postaukseni viime keväältä, jossa kerroin Garnier Olia -hiusväristä. Pääsin jälleen tutustumaan kotivärjäyksen saloihin Indiedaysin ja Garnier Olian yhteistyökampanjan merkeissä. Tällä kertaa kuitenkin hieman eri merkeissä, sillä pääsin itsekin hiustenvärjäykseen. Erikoista hommasta teki se, että meidän värjättävien hiukset värjäsi toiset paikalla olleet bloggaajat. Mun kuontalon kimppuun pääsi (tai joutui?:D) ihana Johanna, joka kertoo värjäämisestä ja siihen liittyvistä nikseistä blogissaan 24.2. Muut mukana olleet bloggaajat ja postausaikataulun voitte tsekata kampanjasivulta.\nMä kerroinkin jo sillon viime kevään postauksessa vinkkejä kotivärjäämiseen, mutta kerrataan nyt ne mun mielestä tärkeimmät kohdat:\n- Valitse väri aina kaupassa olevan mallihiustupsun perusteella, älä kuvan.\n- Jo puolipitkät hiukset vaativat kaksi pakettia väriä, jotta lopputulos varmasti onnistuu.\n- Jos värjäyksen lopputulos epäilyttää, ota niskahiuksista kohta, ja testaa väriä siihen ennen varsinaista värjäystä.\n- Muista, että tummia hiuksia ei saa vaaleammaksi ennen, kun hiuksiin on tehty värinpoisto.\n- Jos värjättyjen hiusten lopputulos on liian tumma, voi väri vaaleta hieman sitruunamehuhuuhtelulla.\n- Älä värjää juuri pestyjä hiuksia. Lopputulos on parempi, kun hiukset ovat olleet pesemättä pari päivää.\nOlisi pitänyt kyllä muistaa nämä neuvot taannoin, kun mulla oli se tukanvärjäyskriisi meneillään ja päähän upposi ainakin viisi pakettia eri hiusvärejä:D\nMeidän värjäyspäivä lähti käyntiin ihanalla brunssilla:)\nSitten siirryttiin värjäyskoulutuksen puolelle, jossa kuultiin kaikki mahdolliset niksit kotivärjäykseen. Tutustuttiin myös tähän kyseiseen Garnierin Oliaan, joka on tosiaan öljypohjainen, hellävarainen ja ammoniakiton hiusväri. Garnier lanseerasi vastikään uusia värejä Olian valikoimaan: kolme eri kuparinsävyä, sekä kaksi uutta vaaleaa sävyä.\nTestattiin tavallisen kotivärin ja Olian eroa. Vasemassa kulhossa on Oliaa ja oikealla normaalia hiusväriä. Värin ja hajun lisäksi eron huomasi koostumuksessa. Tavallinen hiusväri on yleensä melko litkumaista, ja sotkee paikat helposti (nimim. oon pariinkin otteeseen pilannu meidän kotona olevan valkoisen pöydän hiustenvärjyyn aikana), kun taas Olia on koostumukseltaan voidemaista, eikä roiski ympäriinsä niin helposti.\nSitten värjäämään! Jokaiselle bloggaajalle katsottiin värikartasta sopiva sävy. Mun hiukset oli tarkoitus värjätä kokonaan, mutta koska Olialta ei löytynyt mun pidennyksiin sopivaa sävyä, päätettiin värjätä vain juuret.\nKatsottiin mulle parhaiten sopivaksi sävyksi 6.3, eli Golden Light Brown.\nMua aluks hieman hirvitti antaa mun tukka jonkun toisen bloggaajan käsiin, mutta Johanna osottautukin oikein taitavaksi värjääjäksi eikä tarvinnu pelätä:) Paikalla oli tietysti myös ammattilaisia, jotka auttoi kokoajan tarvittaessa.\nJuurikasvun värjäämiseen riitti hyvin yksi paketti, joka taisikin mennä kokonaan. Väriä täytyy siis oikeasti laittaa reilusti. Väri sai vaikuttaa 30 minuuttia, jonka jälkeen siirryttiin pesupaikalle ja hiukset pestiin ensin shampoolla ja sitten hoitoaineella.\nNo entä se lopputulos?\nEnnen värjäämistä mulla oli oikein ihana harmaa juurikasvu, joka vaatikin jo värjäämistä. Väri päälaella kirkastui ainakin omaan silmään ihan selvästi. Huomatkaa ero myös kampauksessa:) En ite aiemmin uskaltanu värjätä juurikasvua piiloon, koska en tiennyt, mikä väri olisi juuri sopiva. Nyt kun väri on tiedossa, voin jatkossa hyvillä mielin värjäillä juurikasvua piiloon kotonakin.\nLisää värjäysniksejä löytyy kampanjasivuilta!\nOnko teillä kokemuksia Oliasta?\nLove senja klo 16:24 22 kommenttia\nTunnisteet: hair, lifestyle, tapahtumat, yhteistyö


Herahdus: helmikuuta 2016\nNiistä marjoista vielä\nKuten jo aikaisemmin kerroin, Selma rakastaa marjoja, hedelmiä ja itse asiassa kaikkea syötävää. Raaka kurkku ei mene niin hanakasti ja selleri jäi syömättä. Mutta hedelmät ja marjat, ne ovat niitä parhaita. Tähän mennessä suurimmiksi herkuiksi on osoittautuneet mansikat ja vesimeloni.\nKesän jälkeen emme saaneet melkein lainkaan karviaissatoa talteen, sillä Selma tyhjensi pensaat hyvin järjestelmällisesti. Muutaman litran poimin häthätää talteen, nekin puoliraakoina, joten niistä ei sitten meille paljoa iloa ollutkaan.\nSohvassakin voi matkustaa\nKun karviaiset ja muut marjat oli tyhjennetty pensaista, kypsyi pihamme luumusato sopivasti. Selmaa piti vahtia todella tarkasti, ettei se lopsinut suuhunsa luumuja muutamaa enempää. En varsinaisesti pelännyt niiden vatsaa löystyttävää vaikutusta kuin sitä, että niiden kivet tukkisivat suolen.\nKaikkien herkkuvarastojen pikkuhiljaa tyrehdyttyä löytyi onneksi uusi runsaudensarvi. Kävelylenkkireittien varrella saattoi pysähdellä lukuisia kertoja tyhjentämään marja-aronioita, joiden sato oli runsas. Pensaassa nuokkuvat raskaat marjatertut on helppo riipiä suuhun, kun ei edes tarvitse vältellä piikkejä, joita karviaisissa on. Ja satoa on todellakin tarjolla, sillä monet kerrostaloyhtiöt käyttävät aronioita aidanteinaan.\nOdottamaton takaisku aroniasadon kanssa oli kuitenkin se, että ne maistuivat myös linnuille. Selma oli todella hölmistyneen oloinen, kun lähdimme tavanomaiselle kävelyllemme. Se suuntasi totuttuun tapaansa katumme toisella puolella, viistosti talostamme olevalle kerrostalolle, jonka autotallien seinustoilla kasvoi aroniapensaita. Niistä pensaista se oli tottunut hakemaan lenkin alussa evästä ja sitten päätteeksi pientä huikopalaa. Nyt se tuhisi ja komusi pensaissa, joissa ei ollut marjan marjaa, vaikka ne edellisenä iltana olivat vielä olleet varsin täysiä. Mitä todennäköisimmin muuttopuuhissa ollut tilhiparvi, urpiaisparvi tai muu vastaava oli tyhjentänyt pensaat viimeistä marjaa myöten.\nSelma ei antanut tilanteen kuitenkaan hämmentää itseään kovinkaan kauaa. Se nosti päänsä, nuuhki vasemmalle ja oikealle, minkä jälkeen se alkoi päättäväisesti puskea toisaalle. Osoite selvisi muutaman kymmenen metrin päässä, kun se onnellisena sukelsi ruusupensaikkoon, jossa se alkoi rouskutella ruusunmarjoja ja kiulukoita.\nHerkuttelusesonki jatkui vielä pitkään, kun Selma tajusi, että pakkasen puremat pihlajanmarjat eivät olleet lainkaan pöllömmän makuisia.\nLähettänyt marikki sjöström klo 5.29 Ei kommentteja:\nTunnisteet: koira syö marjoja, labradori, labradorinnoutaja, ruskea labradori\nIik, meille on muuttanut hiiri!\nJoululomareissun ajan koirat olivat pari päivää hoidossa muutaman kilometrin päässä olevassa hoitolassa. Tätä ennen Selma ja Hera ovat olleet koirahoitolassa yhden kerran, tällöin toisessa paikkaa. Sekin oli varsin hyvä hoitola, etenkin kun niillä on isot koiratarhat ja ihan koiria varten tehty rakennus siisteine koppeineen. Emme kuitenkaan vieneet koiria sinne tällä kertaa, sillä se on puolen tunnin ajomatkan päässä ja koska tässä lähellä olevassa hoitolassa sattui juuri olemaan kaksi peruutuspaikkaa, päätin varata ne, sillä Turun seudulla hoitopaikat olivat juhlapyhän vuoksi kortilla.\nReissussa ollessamme ostin koirille nuo aiemmin mainitsemani valot. Mutta löysin muutakin: laservalon.\nMissä se hiiri on?\nOlin lukenut, että se voi olla hyvä leikkikalu, mikäli koira sen päälle ymmärtää. Sen kanssa pitää vain olla varovainen, ettei härnää koiraa eikä läkähdytä sitä aivan kokonaan.\nSelma ei valosta piitannut, sillä kun ei ole riistaviettiä. Hera taas oli saada täydellisen halvauksen, kun se näki sen punaisen pilkun ensimmäisen kerran. Tietenkin oli niin ajattelematon, että näytin sitä sisällä, minkä seurauksena se juoksi kuin sille olisi pantu herhiläinen hännän alle. Eteiseen, keittiöön, olohuoneeseen, verannalle. Kaikki matot rutussa. Päätin panna valon pois muutaman minuutin leikkimisen jälkeen. Loppu ilta sujui siten, että Hera etsi sitä saamarin pientä punaista hiirtä, joka meille oli muuttanut.\nToisaalta se valo osoittautui mitä mainioimmaksi keksinnöksi, kun tammikuussa iski paukkupakkaset. Hera ei olisi mennyt ulos laisinkaan ja kun sen sinne sitten talvitamineissaan kantoi, se ei suostunut hievahtamaankaan paikoiltaan, seisoi vain kyyryssä ja nosteli tassujaan. Mutta kun koirapuistoon otti mukaan tuon valon, se juoksi kuin vimmattu sen perässä pitkiä lenkkejä. Ja pysyi lämpimänä.\nJa jälleen kerran Heralla oli yllätys varattuna: se juutas tajusi muutaman kerran jälkeen, mistä se valo tulee. Olin ripustanut sen pienen kynän kokoisen valonlähteen avainnauhaan, josta se roikkuu eteisessä. Tai on taskussani, käsilaukussani, hyllyllä, missä vain. Hera tietää tarkalleen, missä se on ja istuu tuijottamassa sitä kohtaa, aivan kuin katseen voimalla saisi sen alas. Puistossa se vahtaa kättäni ja sitä, milloin se ohut valokiila syttyy. Ei sitä, milloin punainen valopiste ilmestyy johonkin maahan.\nToisaalta on hyvä, että se tajusi, missä se hiiri asuu, sillä ensimmäisillä kerroilla puistossa, kun meillä oli valo mukana, Hera oli sitä mieltä, että kotiin ei lähdetä, ennen kuin se hiiri on saatu kiinni.\nTunnisteet: Jack Russell -terrieri, koiran hoitaminen, koiran leikki, laservalo


Tarjouspyyntö 22/25/2014 Kansainväliset toimittajavierailut\nTekes järjestää kansainvälisten toimittajien vierailuja Suomeen tutustumaan paikalliseen innovaatiojärjestelmään. Vierailujen tarkoituksena on tuoda esille suomalaista innovaatioympäristöä kansainvälisille toimittajille ja tehdä Tekesin innovaatiorahoitustoimintaa tutuksi kansainvälisessä toimintaympäristössä.\nVierailutoiminnan tavoitteena on, että suomalaisen innovaatioympäristön tunnettavuus kasvaa kansainvälisesti medioiden tekemien juttujen kautta. Tämä lisää myös suomalaisten yritysten tunnettavuutta ja edesauttaa niiden markkinoille menoa ja sijoituksien saamista.\nJättöaika: ke 18.06.2014 - ke 13.08.2014\nKansainvälisten toimittajavierailujen hankinta palvelutoimintana tukee Tekesin strategian painottumista alkaviin, pieniin ja keskisuuriin yrityksiin.\nTekes arvioi hankinnan suuruudeksi neljän vuoden aikana 175 000- 225 000 euroa. Hankinta sisältää erikseen sovittavat, vuositasolla arviolta 2-5 kertaa Tekesin toimeksiannosta toteutettavien kansainvälisten toimittajavierailujen järjestämistehtävät.\nHankintaa on tarkemmin kuvattu tarjouspyyntöasiakirjoissa.\nLiite 3 vakuutus velvoitteiden täyttymisestä\nTarjouksen tulee olla kaikkine liitteineen perillä Tekesissä viimeistään 13.8.2014 klo16.00.\nTarjous pyydetään toimittamaan ensisijaisesti suojatulla sähköpostiyhteydellä www.tekes.fi -> Tekes -> Yhteystiedot -> Virallinen luottamuksellinen posti (suojattu yhteys). Lähetyksessä tulee huomioida seuraavat asiat: Sähköpostin osoitekenttään tai kirjekuoreen tulee selkeästi merkitä tarjoajan nimi ja tarjouksen tunnus: ”Tarjous 22/25/2014”.\nSähköpostin maksimikoko liitteineen on 5 Mt. Liitetiedostot voivat olla pakattuja (Winzip). Liitetiedostot tulee toimittaa ensisijaisesti .pdf- ja .tif-dokumentteina. Liitetiedostot on mahdollista toimittaa myös .rtf -tiedostoina sekä Wordin .doc ja .docx -tiedostoina, Excelin .xls- ja .xlsx -tiedostoina sekä Powerpointin .ppt- ja .pptx -tiedostoina.\nTarjoaja vastaa siitä, että tarjous liitteineen saapuu perille ajoissa. Myöhästynyttä tarjousta ei huomioida. Tekesin sähköpostijärjestelmä lähettää vastaanotetuistaviesteistä kuittauksen.\nSähköpostitse lähetettäessä tarjouksen liitteineen katsotaan olevan perillä Tekesissä silloin, kun tarjouksen sisältävä viesti/viestit ja niiden liitteet ovat käytettävissä ja luettavassa muodossa Tekesin kirjaamon sähköpostissa.Jos tarjous lähetetään usealla viestillä, on huomioitava, että tarjous katsotaanajoissa saapuneeksi vain, jos kaikki tarjouksen osia sisältävät viestit ovat perillä Tekesissä yllä mainittuun määräaikaan mennessä.\nTarjouspyynnöstä voi kysyä lisätietoja 09.07.2014 saakka vain sähköpostitse osoitteesta kilpailutus(at)tekes.fi. Kysymysviesti tulee otsikoida ”Kysymykset 22/25/2014”. Tekes kokoaa kysymykset yhteen ja vastaa niihin 14.7.2014 mennessä tällä sivustolla.Tarjoajien tasapuolisen kohtelun varmistamiseksi emme vastaa puhelimitse esitettyihin kysymyksiin.\nKysymyksiä saapui 09.07.2014 mennessä tarjouspyynnön johdosta yhteensä 1 kpl. Ohessa esitetään yhteenveto kysymyksestä ja annetaan vastaus. Annetussa vastauksessa on täsmennetty tarjouspyynnön mukaista vähimmäiskoulutustason vaatimusta. Kysymyksestä on poistettu viitteet kysyjään/tämän edustamaan organisaatioon.\nKysymys: Kysymyksessä tiedustellaan ylemmän korkeakoulututkinnon (FM) rinnasteisuutta tiedotus- viestintäalan ammattitutkintoon tiimin jäsenen osalta.\nVastaus: Suomen koulutusjärjestelmässä tiedotus- ja viestintäalan opintoja voidaan suorittaa useissa eri koulutustasojen opinnoissa ammattitutkinnoista alkaen yliopistojen antamaan koulutukseen saakka. Suomessa ammattitutkinnon laajuus on yleisesti 120 opintoviikkoa ja ylempi korkeakoulututkinto vähintään 300 opintopistettä.\nTarjouspyynnössä tiimin jäsenen vähimmäisvaatimuksena on tiedotus- tai viestintäalan ammattitutkinto ja riittävä (2 v) työkokemus viestintäalalta. Lisäksi tarjouspyynnössä on ilmoitettu vertailussa arvioitavan koulutuksen ja kokemuksen soveltuvuutta hankinnan kohteeseen nähden.\nTekes painottaa sitä, että tiimien vertailu suoritetaan lomakkeella annettujen tietojen perusteella. Tarjouspyynnön liitelomakkeella pyydetään ilmoittamaan henkilön kaikki koulutus, ml. mahdollisen lisäerittelyn muodossa lomakkeella annettava tieto esim. alan opintojen, kurssitoiminnan ja muun erikoisosaamista lisänneen koulutuksen osalta.\nTarjouspyynnön vähäisenä täsmennyksenä sivulle 5 kohtaan 6 (”Tarjottavan henkilön /tiimin vähimmäisvaatimukset”, toinen kappale) todetaan, että tässä tarjouspyynnössä tarkoitettu tiimin jäsenen hankinnan kohteeseen soveltuva tiedotus-/viestintäalan koulutus (vähimmäisvaatimus ja vertailun kohde) on voitu hankkia muullakin tavoin kuin ammatillisella koulutustutkinnolla.


Analyysi: Guggenheim oli riskisijoitus, joka ei vakuuttanut | Yle Uutiset\n1.12.2016 • Päivitetty 1.12.2016 09:28\nHelsingin kaupunginvaltuusto on päättänyt hylätä esityksen Guggenheim Helsinki -museosta. Hanketta pidettiin liian kalliina Helsingille, sen rahoituspohjaa ja todellisia kustannuksia veronmaksajille epäiltiin ja ulkomaisen museon rakentamista näyttävälle paikalle Helsingin keskustaan arvosteltiin.\nValtuusto keskusteli asiasta nyt ensimmäistä kertaa, sillä ensimmäinen Guggenheim-esitys kaatui jo kaupunginhallituksessa ennen valtuuston käsittelyä vuonna 2012. Tämänkertaisessa esityksessä yksityisen rahan osuutta haluttiin korostaa, mutta lopulta yksityisiä lahjoituksia saatiin kokoon vain lisenssimaksun verran eli 18,4 miljoonaa euroa. Yksityiseksi rahaksi mainostettu 50 miljoonan euron potti 130 miljoonan euron rakennuskustannuksista olikin pankkilainaa sekä muun muassa korotonta lainaa säätiöiltä.\nYksityisen rahan osuuden pienuus kertoi siitä, etteivät lahjoittajat uskoneet museohankkeeseen sijoituksena. Vertailun vuoksi, Tanssin talon 27 miljoonan euron kokonaiskustannuksesta Jane ja Aatos Erkon säätiö haluaa kustantaa yli puolet.\nVastatuulen voimana on ollut myös Guggenheimin herättämät tunteet. Ensinnäkin Guggenheim Helsingin tukisäätiö epäonnistui yrityksessään luoda arkkitehtuurikilpailulla rakennus, joka olisi saanut kansan rakastumaan museohankkeeseen. Arkkitehtuurikilpailun voittaja herätti tummasävyisyydessään jopa vastustusta.\nToinen kompastuskivi on ollut Solomon R. Guggenheim -säätiön tyyli sopia asioista pitkälle ennen kuin ne tuodaan julkisuuteen. Moni valtuutetuista yllättyi tämänkin kertaisesta esityksestä. Asioiden esittäminen parhaassa mahdollisessa valossa on kääntynyt lopulta itse hanketta vastaan. Epäilijät ovat kysyneet, mitä säätiö tästä saa, miksi sen on niin pakko yrittää puskea Helsinkiin museota, vaikka hanke ei ole täällä tähän mennessä menestynyt?\nEpäilystä kasvoi vastustus. Guggenheim Helsingin tukisäätiön arvioita matkailijoiden lisääntymisestä ja maksavien museoasiakkaiden määristä ei pidetty realistisina.\nValtuutetut aloittavat mieluummin alusta pohdinnat siitä, mitä Etelärannan parkkipaikkana olevalle arvotontille käy, kuin ottavat riskin siitä, mitä Guggenheim Helsinki olisi mahdollisesti kaupungille tuonut.\nNäin valtuutetut äänestivät Guggenheimista 1.12.2016\nGuggenheim-säätiö pettyi Helsingin päätökseen 1.12.2016\nMuistatko nämä Guggenheim-projektit? Paljon suunnitelmia, vähän toteutuneita museoita 28.11.2016\nGuggenheim HelsinkiKulttuuriMuseotKunnanvaltuustotGuggenheim-museotSolomon R. Guggenheimin säätiöSäätiöt ja apurahatKunnallishallintoTaidemuseotHelsinkiKuvataide


Opettajan muistiinpanot kurssista 2\nSivulta löytyvät uskonnon ja psykologian lehtorin Jyrki Rossin uuden opetussuunnitelman mukaiset muistiinpanot kurssista PS2. Muistiinpanoja voi käyttää kurssin kertaamiseen, pohjina omille muistiinpanoille tai opiskelijat voivat niiden avulla itsenäisesti kerrata kurssilla esille tulleita asioita.\nKattava tietopaketti lapsen kehityksestä syntymästä 13 ikävuoteen. Jokainen ikävuosi on esitelty erikseen ja tietoa annetaan eri kehityksen osa-alueilta. Materiaali toimii hyvin esim. ryhmätyön lähdeaineistona.\nKasvatuksen tapoja ja tavoitteita\nSivulla kattava esittely erilaisista kasvatustyyleistä.\nSivulla tietoa temperamentista ja persoonallisuudesta, eri temperamenttityypeistä (sekä vanhemman että lapsen) ja kaksi kuvitteellista elämänkertaa, jossa tulevat esille erilaiset temperamentit. Kertomuksia voi käyttää havainnollistamaan temperamenttieroja.\nVarhainen vuorovaikutus ja aivojen kehitys lapsuus- ja nuoruusiässä\nAivojen kehitys käydään jokaisen ikävaiheen osalta yksityiskohtaisesti läpi. Sivun avulla sekä opettaja että opiskelija voivat täydentää omia tietojaan.\nOppimateriaali elokuvaan Äideistä parhain, 2005\nOppimateriaalissa kerrotaan elokuvan juonesta ja elokuvan työstämisvaiheesta. Oppimateriaali sisältää myös kysymyksiä elokuvasta vastausten kera. Elokuvan kautta voidaan erinomaisesti käsitellä varhaislapsuuden kokemusten vaikutusta lapsen elämään. Itse elokuva kertoo erään sotalapsen tarinan. Sotalapsen, joka menettää äitinsä kaksi kertaa ja oppii ettei ole rakkauden arvoinen. Elokuva kertoo ulkopuolisuuden ja juurettomuuden, häpeän ja syyllisyyden kokemusten seurauksista myöhempään elämään. Vaikka elokuva kertoo erään sotalapsen tarinan, se koskettaa myös nykyistä aikaamme, esim. avioerojen, uusperheiden, sijaisvanhemmuuden ja adoptioiden muodossa.\nOppimateriaali elokuvaan Koti-ikävä, 2005\nOppimateriaali sisältää elokuvaan sekä elokuvan teemoihin (vanhempien ongelmien vaikutus lapseen, selviytyminen, toivo, välittäminen) liittyviä pohdinta- ja ryhmätehtäviä. Elokuvan kautta pääsee hyvin käsittelemään vanhempien ongelmien (mielenterveys, alkoholismi, avioero) ja eri kasvatustyylien vaikutusta lapseen, selviytymiskeinoja, insestiä ja yhteiskunnan vastuuta nuorten ongelmien hoitamisesta. Elokuva kertoo 17-vuotiaan Samin selviytymistarinan. Sami passitetaan psykiatriseen hoitoon; hän ei puhu eikä näytä tunteitaan. Sami ystävystyy Ruden kanssa, joka puolestaan ei halua sairaalasta pois. Hoitaja Taneli yrittää selvittää, mikä pojan on rikkonut.\nKirsi Heikkisen artikkeli Geenit vai kasvatus - kumpi tekee ihmisen? Julkaistu Tiede-lehdessä 3/2003\nArtikkelissa esitetään esiteltyjen tutkimusten pohjalta perusteluja sekä perimän että ympäristön vaikutuksesta ihmisen kehitykseen. Artikkelia voi käyttää kurssin alussa käsiteltäessä kehitykseen vaikuttavia tekijöitä. Opiskelijat voivat esim. poimia artikkelista perusteluja, jotka tukevat a) perimän b) ympäristön vaikutusta kehitykseen. Kootut perustelut voivat toimia pohjana väittelylle, joka voidaan järjestää jakamalla luokka puoliksi ja valitsemalla väittelijät, joita muu luokka valmistelee väittelyyn. Väittelyn jälkeen voidaan vielä pohtia oman suuntautuneisuuden vaikutusta kehitykseen, jos se ei tule väittelyssä esille.\nKirsi Heikkisen artikkeli Nuori lähtee aikuisuuden hakuun. Julkaistu Tiede-lehdessä 8/2004\nArtikkeli tuo ajankohtaista, päivitettyä tietoa nuoruuden käsittelyyn. Artikkelissa todetaan nuoruuden venyneen ja perinteisteisten aikuisuuteen siirtymien: perheen ja työn siirtyneen myöhemmäksi suomalaisilla nuorilla. Lapsuudenkodista muuttaminen on kuitenkin vahvasti pysynyt itsenäistymisen merkkipaaluna, mutta muuttaminen en niinkään merkitse taloudellista itsenäisyyttä, vaan omaa kokemusta itsenäisyydestä. Suomen tilannetta vertaillaan myös tilanteeseen muualla Euroopassa. Artikkeli sopii opettajalle omien tietojen päivittämiseen.\nErkki A. Kauhasen artikkeli Ikä kuin ikä on leikki-ikä. Julkaistu Tiede-lehdessä 5/2004\nArtikkelissa kerrotaan leikin merkityksestä sekä lapselle että aikuiselle, sekä siitä, miten leikin puute, nykyiset lelut ja ohjelmoitu vapaa-aika vaikuttavat lapsen kehitykseen sekä lyhyellä että pitkällä aikavälillä. Artikkelin voi esim. monistaa opiskelijoiden luettavaksi, sillä se täydentää ja päivittää erinomaisesti kirjan tietoja kasvatuksesta sekä leikin merkityksestä lapsen ja aikuisen kannalta.


Leikkuulauta, koivu, koko S (30x19x2cm) - Hansa...\nLeikkuulauta, koivu, koko S (30x19x2cm)\nIlmoitustyyppi: Myydään Ilmoitus jätetty: 17 syyskuuta 20:43\n100% luonnonmateriaalista markkinoiden monipuolisin leikkuulauta kotiin, mökille, loma-asuntoon, kahvilaan tai ravintolaan\nPuinen leikkuulauta. Valittavana seuraavat koot: pieni 30x19x2 cm (0,68kg), keskisuuri 37x24x2 cm (1,03kg) ja suuri 41x28x2 cm (1,34kg). Hansalesin puinen leikkuulauta on valmistettu FSC-sertifioidusta puusta, sillä olemme vastuullinen puunkäyttäjä ja huolehdimme omalta osaltamme ympäristöstä.\nKeittiölauta on valmistettu lujasta, hypoallergeenisesta, hajuttomasta, kestävästä koivupuusta. Käytämme niin vähän liimaa kuin mahdollista!\nPerinteisen muotoilun ansiosta leikkuulautamme ovat keittiössä helppokäyttöisiä. Leikkuulauta on lisäksi käsitelty öljyllä. Leikkuulauta on ihanteellinen käytettäväksi kaikille elintarvikkeille. Pieni leikkuulauta sopii parhaiten leivän leikkaamiseen. Suuremmat kasviksille, lihalle ja kalalle.\nMonipuolinen leikkuulauta kotiin, kesämökille, loma-asuntoon, kahvilaan ja ravintolaan, myös lahjaksi!\nKokkaa kuin ammattilainen tällä Hansalesin koivuisella leikkuulaudalla! Tällä monikäyttöisellä leikkuulaudalla voitte valmistaa maukkaat aterianne. Leikkuulautamme ansiosta ruoan valmistus sujuu puhtaammin ja tehokkaammin.\nToisin kuin huonommat bambulaudat, käytämme 100% uusiutuvaa koivupuuta, joka on tunnettu korkeasta kulutuskestävyydestään. Se sietää viiltoja, lovia ja naarmuja.\nMitä leikkuulautamme tarjoaa\nIhanteellinen koko Leikkuulautojen eri koot sopivat niin isommille aterioille kuin jokapäiväiseen käyttöön\nLeikkuuystävällinen pinta Puinen leikkuulauta ei tylsytä veitsiä ja on miellyttävän tuntuinen\nKäännettävä Tätä leikkuulautaa voi käyttää molemmin puolin. Se on helposti käännettävissä kiilamaisten reunojen ansiosta.\nLeikkuulaudan pinta on puhdas eikä sisällä BPA-yhdisteitä. Se ei tahraannu eikä siihen tartu hajuja.\nLaadukas, kauniisti paketoitu koivupuinen leikkuulauta-setti on ylivertainen klassinen lahja-idea. Lämminhenkinen lahja lähimmillesi.\nHintaan sisältyy toimitus kotiovellesi. Toimitusaika 3-5 päivää.\nHansales Sälepohja koivu 100x2... 68 €\nHansales korkea parisänky, koi... 290 €\nPuusänky koivu 120x200 253 €\nHansales Eliise Futonsänky 90 ... 165 €


Sitten kun mä en enää ole raskaana -luulot - Lähiömutsi\n02/04/2012by Hanne / LähiömutsiEi kommenttejaÄitiys\nPötsin keikkuessa raskausaikana suurimmillaan, mun yhtenä lemppariunelmointina oli pohtia, mitä kaikkea raskaana olevalta kiellettyä teenkään muksun pelmahdettua maailmaan.\nMiten väärässä esikoistaan odottava äitiummikko voikaan olla.\nSitten kun mä en enää ole raskaana, mä niin syön kaikkea, mikä nyt on kiellettyä. Lapsi on saatu erilleen omasta verenkierrosta, joten vatsa kitalakea myöten täyteen sushia ja tuorejuustoa! Turha luulo. Neuvolassa lättäsivät imettävän mutsin käteen kielletyt ruoka-aineet -lapun, jossa raskaana olevilta kiellettyjen safkojen päälle pistettiin vielä kasa ylimääräisiä.\nEikä siinä vielä kaikki. Vaikka raskaana ollessani yritin altistaa tyypin rakastamaan valkosipulia, chiliä ja mausteita yhtä paljon kuin minä, pieleen meni. Minimen vatsa vetää solmuun näistä kaikista. Jos haluan syödä hyvillä mielin (ja nukkua seuraavan yön jotenkuten rauhassa), joudun vetelemään safkaa, jossa on makua yhtä paljon kuin vauvan soseissa. Jokainen vatsanväänne, pieru ja ummetuspäivä on sama kuin syyte siitä, että paska mutsi on taas syönyt lapsen kannalta paskaa ruokaa.\nSitten kun mä en enää ole raskaana, mä niin nautin taas ruuasta. Täähän nyt on tietenkin vitsi, kun ottaa huomioon edellisen. Toiveet olivat silti kovat. Kärsin alkuraskauden ajan hillittömästä pahoinvoinnista, joka sai painon putoamaan useita kiloja. Kun olo vihdoin helpotti, kohtu oli tunkenut vatsalaukun tieltään. On mielenkiintoinen tunne, kun on samaan aikaan hirvittävä nälkä, mutta samalla vatsa on niin täysi, ettei pysty enää syömään yhtään.\nNyt ajatellen sehän oli kätevää. Nyt on koko ajan hirveä nälkä, mutta ei ehdi syömään yhtään. No vähän liioittelin, mutta en minä aikaisemmin olisi hätäisesti kyhättyä voileipää ateriaksi kutsunut. Tai aterioinniksi sitä, että ravaa ympäri asuntoa lapsi sylissä ja eilisen jämät pöydänkulmalla. Luultavasti en enää edes osaisi syödä käyttäen kahta kättä, haarukalla ja veitsellä.\nSitten kun mä en enää ole raskaana, tää omituinen mielihalu makeaan ja etenkin suklaaseen loppuu. Mä olin ennen epänainen, joka ei erityisemmin pitänyt suklaasta. Ihan ookoota se oli, mutta ei nyt sen arvoista, että sitä pitäisi vasiten kaupasta ostaa. Enemmänkin himoitsin kaikkea suolaista ja rasvaista.\nKunnes kusitikku näytti kahta viivaa. Kotimatkani varrella olevasta videovuokraamosta leijaili kesähelteillä huumaannuttavan äitelä irtokarkkien haju. Pakko pakko pakko saada! Etenkin suklaata, miten olen ennen tullut toimeen ilman sitä! Kotimatkalla vastaan pelmahti myös entisaikojen lempituoksuni, pitserian valkosipulinen hajupilvi. Nyt se sai minut voimaan pahoin. Kaikki suolainen ja rasvainen sai huonon olon tulvahtamaan vatsan seudulle. Se että olin raskaana oli hämmentävää, mutta tämä voitti sen outoudessaan yksi-nolla!\nOlin varma, että kummallinen tilani palautuisi normaaliksi, kunhan vain saisin lapsen ulos hämmentämästä kroppaani. Voi kunpa näin olisikin. Saatan iltaisin paniikissa tyhjentää keittiön kaappeja vain löytääkseni edes yhden kuivahtaneen joulukonvehdin. Eikä siinä mitään. Vanha himoni kaikkeen suolaiseen ja rasvaiseen on kyllä tehnyt paluun.\nSitten kun mä en enää ole raskaana, mä niin heivaan trikoot kuuseen ja otan vaatekaappini taas haltuun. Voi kun olisin raskausaikana tajunnut nauttia siitä monipuolisesta asuvalikoimasta! Pötsini ei ehtinyt kasvaa niin massiiviseksi, etteikö muutamilla äitiyslegginseillä ja -sukkahousuilla olisi omasta normivaatevarastosta löytynyt aina jotain päälle laitettavaa. Mutta valitettavasti edes garderobini salaisimmassa nurkassa ei ole kätkettynä releitä, joista tissit saisi tarjottimelle sekunnissa ja yhdellä kädellä.\nToki lähes paidan kuin paidan saa kiskottua helmasta ylös imettämistä varten, mutta mua ei huvita kuljeskella roikkuva mahanahka esillä edes omassa kodissani. Tissiluukullista trikoota, niistä on mutsin päivän asut rakennettu. Välillä voi yrittää laittaa edestä napitettavaa paitaa, mutta huomata puolituntia myöhemmin, että silkkiseen kankaaseen on ilmestynyt maitoläiskä. Tai puklua ja kuolaa. Tai ihan vaan paskaa.\nLisähaastetta tuo kantoliinailu. Kun eteen sitoo minikokoisen, mutta tehoissa kamiinan voittavan minipatterin, toivoisi asuvansa tropiikissa, jossa sekä mutsi että vauva voisivat painella menemään ilkosillaan. Sitä odotellessa joudun kuitenkin tyytymään trikooseen, jossa ei ole mitään ylimääräisiä hörsäkkeitä – ne kun olisivat vain epäkäytännöllisiä ja tiellä liinaa sidottaessa. Takeista ei voi käyttää kuin niitä muutamaa, joiden alle liinassa oleva muksu mahtuu. No ihan sama, tuskanhiki siitä kuitenkin tulee.\nSitten kun mä en enää ole raskaana, mä niin vedän taas korkkarit jalkaan! Turvotus on jäänyt synnytyssaliin ja kumpparit eivät enää ole ainoat jalkaan mahtuvat kengät. Niin varmaan. Turvotus on jämähtänyt jalkoihin yhtä hanakasti kuin veneen alla asuvan Raipen naamaankin. Mä kuulun niihin, joille raskausvaivalotossa annettiin yhdellä kokonumerolla kasvavat jalat. Jostain olin saanut päähäni, että tilanne tasaantuu sitä myötä kuin vatsanseutukin, mutta ehei.\nKaivoin juuri ullakolta esiin kevätkenkiä, joista jouduin perkaamaan kirppiskasaan monet parit. Eivät mahdu jalkaan ei. Ja ne korkokengät. Jos ylipäätään niillä enää osaisin kävellä, käyttökerrat olisivat yhtä minimaaliset kuin mutsin riennot ilman vauvaa. Aikomuksenani ei ole olla se mutsi, joka vetää korkkareissa rähmälleen muksu kantoliinassa tai sylissä. Tennarimutsi siis jatkaa porhallustaan.\nSitten kun mä en enää ole raskaana, mä niin meikkaan!Raskausaikana en meikannut kuin harvoihin juhliin, sillä en tahtonut ottaa riskiä meikkien sisältämien kemikaalien päätymisestä lapseeni. Siitäkin huolimatta, että käytän pääasiallisesti luonnonkosmetiikkaa enkä ole värjännyt enää vuosiin hiuksiani. Harmaaseen naamaan tottui, mutta odotin silti innolla, että synnytyksen jälkeen pääsisin taas näyttämään huolitellulta ihmiseltä.\nEi sitten tullut mieleen, että sama meininki jatkuu tietenkin imettäessäkin, kun Minime imee ravintonsa musta. Säilyttääkseni kosketuksen todellisuuteen, olen kuitenkin synnytyksen jälkeen meikannut useita kertoja viikossa. Supermutsipisteet menetetty. Kerran laitoin huulipunaakin, mutta tajusin homman olevan virhe vasta kun huomasin Minimen naaman olevan pinkkejä huulenjälkiä täynnä.\nSitten kun mä en enää ole raskaana, mä niin suihkautan taas korvan taakse D & G:n The one -tuoksua! Kosmetiikkapussukkani ekosuuntaisuudesta huolimatta rakastan tuoksuja. Just niitä myrkkytuoksuja. En tahtonut riskeerata mahdollisia tulevaisuuden spermalähetyksiä, joten raskaana ollessani parfyymipullot pölyttyivät kaapissa.\nJa niin pölyttyvät edelleenkin. Vaikka myrkytän tietoisesti itseäni, en tahdo tehdä sitä Minimelle imetyksen kautta. Tyyppi ei taitaisi myöskään erityisesti tykkäillä maistella mutsin hajuvedellä marinoitua niskaa. Eipä se taitaisi hajusteettomilla pesuaineilla pestyissä kledjuissaan tykkäillä myöskään mutsin hyökkäävästä hajusta. Tyydyn siis tissihiki- ja puklumarinointiin.\nSitten kun mä en enää ole raskaana, mä niin lähen taas hikirääkkijumppaan. Kun synnytysmaratonista on selvitty, ensimmäiset viikot menevät pohtiessa, pysyyköhän alapään tavara paikoillaan siirryttäessä sohvalta sänkyyn. Vatsalihakset ovat työntyneet kasvavan pötsin tieltä sivuun ja eksyneet niille teilleen. Ensimmäisellä kävelylenkillä huomaa kunnon romahtaneen muutaman viikon liikuntatauon jälkeen. Ylämäessä hengästyttää ja lenkkaritkin hiertävät limpuiksi jämähtäneissä jaloissa.\nItse kuulun siihen poikkeuksen tekevään joukkoon, joille liikunta toimii kuin mätkäys halosta takaraivoon. Sporttailu ei piristä vaan meiningin jälkeen väsyttää. Ihan saatanasti. Ei paljoa iltaliikunnan jälkeen huvita öisin nousta imettämään kahden tunnin välein. Onneksi se imettäminen sentään polttaa kaloreita.\nPetra 02/04/2012 at 19:52\tVastaa\nHeheeee joo tama oli hyva. Meidan tytteli on jo 9kk ja ainakin mulla tuo makeanhimo havisi joku aika sitten. Sitten kun imetys loppuu niin voi olla etta moni asia palautuu ennalleen. Mutta joo salille lahtöa oon suunnitellu kohta 4 kk ja niita virttyneita trikoita aloin heittelemaan viime viikolla roskiin, oli ihan haikea luopua.\nAnonyymi 02/04/2012 at 20:07\tVastaa\nAllekirjoitan useimmat yllämainituista. Mä odotin innolla, että voisi taas nukkua mahallaan. No, ei kyllä niin kauan kun imetän tarvitse harkita moista kun on rinnat sen verran arat.. Mutta jos vaikka sitten imetyksen loputtua\nKippuralla 02/04/2012 at 20:13\tVastaa\nMulla kesti vuoden että palautui jalka omaan numeroon takas. V syntyi vuosi sitten, ja viimekesänä esim yhdetkään korkkarit tai edes baltsut ei vaan mennyt jalkaan puristamatta.\nNyt sitten eilen sovittelin, hyvin menee.\nJa raskauskiloja tuli vaan ne 12, jotka lähti kuudessa viikossa.. Mutta jalkapa ei vaan kutistunut, eieiei.\nOnnellinen Koti 03/04/2012 at 06:10\tVastaa\nIhana! Allekirjoitan monta kohtaa!\nItse elin onnellisesti ilman suklaata ennen ekaa raskautta. Sittemmin minusta on kuoriutunut suklaaholisti.\nJa tänä keväänä olen ihmetellyt – toisen lapsen täyttäessä pian 2, joudun vaihtamaan kengänkokoa yhtä pienempään. Miten ne ketarat silleen venyy ja kutistuu? Eiks ne tissit oo yleensä ne mitkä rusinoituu – ei jalat?\nTätä ihmetellessä… 😉\nAnonyymi 03/04/2012 at 10:43\tVastaa\nMä olen kyllä imettänyt ja syönyt sushia. Ymmärrän, että ei suositella raskausaikana, mutta en ymmärrä, miksi imettäessä ei saisi syödä sushia. Rintamaito ei ole samalla tavalla ns.”suora putki” kuin istukka. Vaan kyllä ne syödyt ruuat ensin imeytyy äidin aineenvaihduntaan. Ja mä olen kyllä juonut viiniäkin ruuan kanssa ja imettänyt. Ymmärrän toki, että mausteisesta ruuasta voi tulla vatsanväänteitä, mutta Katja Lahden sanoja lainatakseni, ei ne tissit mikään tislaamo ole. 😀\nSantttu 03/04/2012 at 13:10\tVastaa\nOnneks itsellä oli jo valmiiks lattajalka, niin ei tarvinnu uusia kenkiäkin ostaa uuden vaatekerraston lisäksi. 🙂 Voi kun pääsis joskus tästä vararenkaastaki eroon, niin olisin tyytyväinen. Kilot lähti, vararengas jäi. Missä mättää? 😀\nAnonyymi 03/04/2012 at 13:55\tVastaa\nMitäs ruokia sulta on kielletty imettäessä? Ei multa ainakaan mitään, lääkkeet ja huumeet nyt tietty 😉\nDeeva 03/04/2012 at 16:59\tVastaa\nHaha vähän paras! Mulla on “sitku en oo enää raskaana” vaihtunut jo aikaa sitten “sitku en enää imetä”. Mä oon käyttänyt H&M:n roiskeläppiä, siis niitä trikoisia minihameita “masutuubeina” raskauden aikana ja nyt imettäessäni oman paidan alla, niin ei tarvii kattella lilaviiruista vatsanahkaa, kun nostaa paitaa imettäessä, toimii!\nAnonyymi 03/04/2012 at 18:18\tVastaa\n…hahaa! Kyllä se vielä siitä, sä oot supernainen! Mut eniten iloinen oon kuitenkin siitä, että sulla on kuitenkin vielä silloin tällöin ihan HIRVEE NÄLKÄ!\nLiina 03/04/2012 at 18:47\tVastaa\nHö? Mä tunnistan noista jutuista monta, mutta kyllä mun saama Älä-syö-näitä -lista lyheni huomattavasti kun ipana saapui maailmaan. Ei niitä kieltolistoja ollut tarkoitus yhteen laskea?\nAnonyymi 03/04/2012 at 20:54\tVastaa\nSiis mitä ihmettä? Onko suositukset muuttuneet parissa vuodessa? Kun imetin ei ollut mikään ruoka kiellettyä, paitsi alkoholi kai periaatteessa – tosin sekin kai lähinnä siksi että humalassa ihminen pudottaa vauvan helposti, ei siksi että maitoon tulisi alkoholia.\nSaksalainen kaveri väitti ettei sushia voi syödä imettäessä, mutta en löytänyt mistään mitään perusteluja asialle. Panin sen sikäläisen terveydenhuoltojärjestelmän omituisuuden piikkiin. Mitä japanilaiset sitten syö, ellei sushia?\nAnonyymi 04/04/2012 at 06:04\tVastaa\nNopeasti ne ihan pikkuvauva-ajan koettelemukset unohtuu (tulee tilalle muita vastaavia katastrofeja :D), kaikennäköistä vaihetta on koko ajan päällä. Mullekaan ei kyllä annettu mitään kiellettyjen ruoka-aineiden listaa imetystä ajatellen, onko sun lapsi jotenkin vakavasti allerginen jos olet sellaisen listan saanut? Vai neuvolatäti ihan sekaisin ? 😀\nAnonyymi 04/04/2012 at 11:50\tVastaa\nVoi masennus! Itse olen viimeisilläni raskaana ja mun “sitten kun”-listani näyttää just tolta! Lisäyksenä vielä, että itse himoitsen trendikkäitä pastellifarkkuja (tai mitä farkkuja tahansa ilman ylimäärästä trikookaistaletta vyötäröllä), mutta niitä sopii sovitella ehkä sitten ens keväänä.. Tai kahden vuoden päästä.*huoh*\nLähiömutsi 04/04/2012 at 14:23\tVastaa\nEli makeanhimo voi hävitä, kun imetys loppuu? Wuhuuu, mä olen jo alkanut hyväksyä, että joudun tästä lähtien aina taistella itseni kanssa kaupan karkkihyllyn ohittaessani. Sitä ennen ehdin kyllä paisua niin pullaksi, että en mahdu mihinkään salilaitteeseen enää.\nLähiömutsi 04/04/2012 at 14:24\tVastaa\nMahallaan nukkuminen unohtu listasta, totta! Nuku nyt siinä mahallas, kun välillä pitää halatessakin ottaa “sivutote” etteivät tissit räjähdä.\nLähiömutsi 04/04/2012 at 14:27\tVastaa\nAi mun vanhat jalat voikin vielä tehdä yllätyspaluun? Mä luin jostain, että palautumista vois nopeuttaa vahvistamalla jalkapohjien lihaksia, tekemällä esimerkiksi varpaille nousuja. Mutta jotenkin luovuin jo toivosta. Jään innolla seuraamaan, miten mun ketarat päättävät yllättää.\nLähiömutsi 04/04/2012 at 14:28\tVastaa\nMikä ihme hormonipirulainen sen suklaahimon oikein aiheuttaa, ihan käsittämätöntä. Ja entä toi jalkojen venyminen ja pieneneminen, miten se on mahdollista? Ihme touhua. Tissien rusinoitumista odotellessa….\nLähiömutsi 04/04/2012 at 14:32\tVastaa\nNo mä vedin raskaana ollessanikin muutaman kerran juhlapäivänä sushia. Olen kasvissyöjä, joten kielletyltä listalta alas meni merilevää. Mutta kuulemma ei saisi imettäessäkään, näin ne neuvolassa sanoivat. Mutta eipä niiden kaikkia jorinoita kannata niin vakavasti ottaa. Kaikenlaista vanhan kansan “viisautta” ja vanhan liiton uskomusta niissäkin piireissä pyörii. Huonoa omaatuntoa ne silti saavat noilla listoilla aikaan. Siitä huolimatta mäkin olen kyllä imettänyt ja juonut safkan kanssa lasin viiniä tai saunan päälle oluen.\nLähiömutsi 04/04/2012 at 15:04\tVastaa\nKaikesta on joskus hyötyä – lättäjalastakin! Sama, kilot jäi laitokselle, mutta nahkaroikotin jäi.\nLähiömutsi 04/04/2012 at 15:06\tVastaa\nMä yritin oikein etsiä sitä lappua, joka ekalla neuvolakäynnillä Minimen syntymän jälkeen käteen lättäistiin. Kai olen harmistuksissani paiskannut sen suoraan paperinkeräykseen. Se lista näytti aikalailla samalta kuin raskaana ollessakin, muutamilla lisillä. Koska olen kasvissyöjä, suurin osa niistä ei kuitenkaan koskenut mua. Mutta muistan päivitelleeni ääneen juuri sushkikiellon jatkumista. Mutta jos merilevä olisi hemmetillisen huono juttu, eipä ne japanilaiset niin fiksua porukkaa voisi olla.\nLähiömutsi 04/04/2012 at 15:29\tVastaa\nNobel-palkinto tosta roiskeläpän käyttämisestä normipaidan alla imettäessä. Tää on näitä “miksi en tota itse oo tajunnut” -juttuja!\nLähiömutsi 04/04/2012 at 15:30\tVastaa\nMulla on koko ajan hirvee nälkä! Pitäskin kehittää jotku ruoka-aiheiset tärskyt, sinä ihana!\nLähiömutsi 04/04/2012 at 15:39\tVastaa\nHitto, kun menin hävittään sen lapun. Piti oikein Lähiöjepeltä kysyä, että kai mä sellaisen neuvolasta sain, etten oo vauvahuuruisessa päässäni moista kehitellyt. Mutta kyllä, lappu oli imettäjille tarkoitettu, lista vältettävistä ruoka-aineista komea. Suurin osa niistä oli mereneläviin liittyvää, mikä ei mua kasvissyöjänä koske kuin merilevän kohdalta. Korvasienetkin taisi löytyä myös imettävien listalta. Niin ja makeutusaineet. Oisko jotkut idut ja siemenetkin ollu vielä tälläkin listalla. Tais vituttaa koko lista niin paljon, että parempaa muistijälkeä ei jäänyt.\nLähiömutsi 04/04/2012 at 15:47\tVastaa\nEn malta odottaa hammasvaihetta! Ei ole Minimellä allergioita ei, joten vaihtoehto kaksi voi olla todennäköinen.\nLähiömutsi 04/04/2012 at 15:49\tVastaa\nMeidän neuvolantäti on vanhan liiton täti-ihminen, joten hänellä voi hyvin olla ihan omat listat. Alkoholistakin paasasi, että se on sitten ihan sama juttu kuin raskaana ollessakin. Tyydyin nyökkäämään. Ja juomaan iltasella lasillisen viiniä.\nLähiömutsi 04/04/2012 at 15:53\tVastaa\nAh, normi-ihmisten farkut! Mulle ne mahtuivat päälle heti laitokselta kotiutuessa, mutta roikkuva vatsa jää kivasti tursuamaan yli äyräiden. Pastelli ja laardi toki sopivat väreinä yhteen.\nAnonyymi 04/04/2012 at 18:33\tVastaa\nNyt tää lista soittaa jotain kelloja, mut se oli lappu siitä mitä alle 1-v lapselle ei sais antaa syötäväks, eikä mitä imettäjä ei sais syödä 😀\nAnonyymi 04/04/2012 at 19:46\tVastaa\nImetys onnistuu hyvin kun on alla tyköistuva, hyväntuntuinen, vähän pidempi toppi ja päällä löysä ja lyhyt paita, vaikkapa a-linjainen. Sitten päällä neuletakki/huppari/jakku auki.\nSitten vaan nostaa päällisintä paitaa helmasta ja laskee alla olevaa topin kaulusta alas.\nSekavaa selittää, mutta testattu kolmen lapsen kanssa ja ei vilku mitään minnekkään.\nLähiömutsi 04/04/2012 at 20:20\tVastaa\nEiku se “mitä ei alle 1-vuotiaalle” -esite saatiin vielä erikseen. Mutta tää oli kyllä ihan imettäjille tarkoitettu, jos en nyt ole ihan eri aaltopituudella terkkarin kanssa. Kun hänellekin ääneen vielä päivittelin, että eikö sitä sushia muka vieläkään saisi syödä.\nLähiömutsi 04/04/2012 at 20:28\tVastaa\nTotta, varmasti onnistuu. Jos imetän julkisella paikalla, mitä tulee eteen lähes joka päivä, on kivempi, että eväät saa esiin vaivattomasti ja huomaamattomasti. Mä taidan olla vähän käsi, koska vaikka mulla olis “oikean” imetyspaidan päällä toinen paita, se on aina vähän säätämistä. Mä en oikein tajua, mihin tunkisi se päällimmäisen löysemmän paidan, kun se ei pysy itsestään ylhäällä. Näitä länsimaisen mutsin ongelmia :DDD Olis jo kesä, niin vois vaan vedellä biksuilla ja löysällä topilla / mekolla. Ja pysähtyä imettämään vaikka puiston penkille.\nLiina 04/04/2012 at 20:39\tVastaa\nMä luin oman lappuni läpi ja totesin, etten syö haukea niin paljon, että siitä ongelmaa tulisi, ja sitten viittasin kintaalla koko roskalle.\n… Itse asiassa kaivoin sen roskan nyt esiin. Sushista ei puhuta mitään, merilevävalmisteita ei suositella – mutta tulkitsen, että sekin viitannee enemmän luontaistuotekauppojen valikoimiin kuin japanilaiseen ruokaan neljästi vuodessa.\nOon ollut kyllä tosi löperö, kahviakin juon niin, että lapsella on syke varmaan pysyvästi kiihtynyt.\nLähiömutsi 04/04/2012 at 20:52\tVastaa\nSulla on se vielä tallessa? Mä oon jammaillu kaikki turhanpäiväset vauvalaput, mutta just tän heittäny menemään.\nJoo, sushista ei varmaan sellaisenaan puhuttu, mutta mulle kasvissyöjänä merilevä on tärkeä osa sushisettiä. Terkkari ei mitenkään korjannut, kun hänelle tosiaan ääneen kauhistelin sushilakon jatkumista.\nLuulen kuitenkin, että parit makirullat silloin tällöin eivät muuta erittämääni maitoa myrkyksi.\nLiina 05/04/2012 at 04:28\tVastaa\nTakuulla eivät! Tuota, toivottavasti tämä ei kuulosta stalkkaukselta, mutta luulen, että näin sut joskus neuvolassa, mistä seuraa, että tiedän sun terkkarin, mistä puolestaan seuraa, että tiedän hänen ehkä menevän hieman enemmän lapsi ennen kaikkea -linjalla kuin hyvinvoivat äidit johtavat hyvinvoivaan lapseen -linjalla (vaikka muuten onkin ihan mukava) – ja tiedän senkin, että juuri hän ei ehkä piittaa sushiaterian mielenterveyttä parantavasta vaikutuksesta.\nIhme kyllä sinänsä, että se lappu löytyi, en ole suuri arkistoija.\ngata 05/04/2012 at 07:10\tVastaa\nEt kai ano ihan oikeasti luule, ettei se alkoholi sinne tissimaitoon mene? Kyllä se menee, mutta ei samoina pitoisuuksina kuin kohtuvauvaan. Tissimaitoon kaikki erittyy pienempinä pitoisuuksina, johtuen siitä, että kohtuvauva saa ne ravintoaineet äidiltä veren kautta ja veressä tunnetusti se pitoisuus mitätahansa on aina suurempi. On siinä alkon välttämisessä imetysaikana siis ihan vissi peruste muutenkin kuin äidin humalakäyttäytymisen takia. Ja sekö muka ainut syy välttää: jos pudottaa vauvan. Mua kyl nyt hihityttää tää aika lailla!\nLähiömutsi 05/04/2012 at 07:58\tVastaa\n😀 Saatamme hyvin puhua samasta terkkarista. Kuvailusi osuu nimittäin hyvin oikeaan. Mukava ihminen, mutta joissain asioissa ajatukset eivät kohtaa. Mä kun kannatan ajatusta, jonka mukaan onnellinen ja hyvinvoiva mutsi on yhtä kuin onnellinen ja hyvinvoiva vauva. Mutta onneksi se on neuvola, ei käskymö.\nLähiömutsi 05/04/2012 at 08:03\tVastaa\nTuskinpa ano nyt siksi vain välttelisi alkoholia, että pelkäisi pudottavansa vauvan. Liioitellut esimerkit tuovat yleensä pointin helpommin esille kuin pitkä sepustus.\nMun on pitänyt jo pitkään kirjoittaa alkoholista ja imetyksestä. Kun sitä selvittäessä ja pohtiessa moni asia on ihmetyttänyt ja yllättänyt. Jahka ehdin, avaudun siitä(kin). Enkä sano nyt mitään, että riittää senkin tekstin perään myrskyä.\nv 05/04/2012 at 09:00\tVastaa\nMoi! Ilmoittaudun lukijaksi, mahtava blogi! Mun on pitänyt kommentoida jo monta kertaa, mutta en ole ikinä päässyt kirjoittamiseen asti kun on aina ollut joku pikkuihmisen tilanne päällä. Mä asioin alueesta päätellen samassa neuvolassa kuin sä, ja sain sen samaisen älä syö näitä-lapun heti kotikäynnillä ja se oli kyllä pitkä. Luulen, että tämä homma on kans aika neuvolakohtainen, kun raskausajan vastaava lista oli mun ystävällä (joka asioi eri neuvolassa) tosi erilainen ja paljon lyhyempi. Tai ainakin se vaihtelee kuinka tarkat ohjeet saa kirjallisesti.\nAnonyymi 05/04/2012 at 11:22\tVastaa\nIhan loistava kirjoitus! Samat asiat ottaa päähän sillä erotuksella että kun pääsin kotiin ahdoin sekä koko paketin briejuustoa naamaan että sushia. Herttoniemen neuvolassa ollaan ilmeisesti joko erimielisiä tai eritasoisia koska mä en saanut mitään listaa kielletyistä ruoka-aineista. Mutta Kättäriltä lähtiessäkin kätilö sanoi erikseen että kaikkea saa nyt syödä ja vähän juodakin.\nMä myös meikkaan muutaman kerran viikossa ja vaihdan juhlallisesti päiväverkkareihin aamiaisen jälkeen, että pysyy joku kosketus normaaliin elämään. Tai niin mä luulen.\nTerveisin Toinen lähiömutsi täältä herttoniemestä\nLähiömutsi 05/04/2012 at 15:56\tVastaa\nTilanne päällä -hälytys on tuttu juttu!\nNo ni, joku muukin on saanut sen samaisen kilometrilistan, joten seinähulluus ei (vielä) ole iskenyt. Mutta ota nyt näistä selvää. Listat vaihtelevat paljon maiden sisällä, mutta näyttää siltä, että Suomessakin eri neuvoloilla on eri listat. Parempi kai luottaa naisen alkukantaiseen vaistoon. Se mikä maistuu hyvältä, ei ole tappavaa.\nLähiömutsi 05/04/2012 at 16:08\tVastaa\nOnkohan tässä kyseessä herttoniemeläisten mutsien ihmiskoe? Että katsotaan, kuinka hiekkalaatikolle muodostuvat kuppikunnat, joissa yhteen ottavat kurkkumakit ja luomukaurapuurot.\nPäiväverkkarit! Mä vaihdan aamupalan jälkeen imetysmekkoon, joka on ihan samanlainen kuin mun imetysyöpaitakin. Eri värinen vaan. Onneksi on meikki, jolla voi tietämättömälle osoittaa, että nyt on päällä päiväkledjut.\nAnonyymi 05/04/2012 at 17:44\tVastaa\nTerkkarikoulutuksessa opetetaan kyllä nykyisin, että periaatteessa mitä vaan saa syödä (poikkeuksena luonnollisesti alkoholi, lääkkeet ja jos vauva saa joistain ruoista vatsanväänteitä tms.). Itsehän tulin juuri sushilta ja nyt ajattelin ottaa viinilasillisen – ehkä jopa kaksi!\nMulla on kaks imetyspaitaa, joita käytin aluksi muutamia kertoja, kun luulin että sellaisia “kuuluu käyttää”. Äh, aika pian heitin ne kirpparikasaan ja siirryin omiin vaatteisiin. Mulla on yleensä (oli jo ennen raskauttakin) normipaidan alla toppi. Imettäessä nostan paitaa ylös ja kaivan tissin esiin. Toppi peittää vatsan.\nMä söin varmaan ekat 6kk suklaata n. puoli kiloa päivässä 🙂 Oikeesti. Nyt (imetystä takana 11kk) ruvennut suklaahimo helpottaa ja enää ei tuu itkuraivareita, jos aamulla huomaa ettei oo suklaata kaapissa. Ja joo, aamulla. Mun aamupala oli hyvin monta kuukautta kahvia ja suklaata. Ja silti laihduin, kai toi pikkunen vaan imee kuiviin. Eipähän ainakaan oo ollut ongelmia raskauskilojen kanssa.\nAnonyymi 05/04/2012 at 17:51\tVastaa\nOotan innolla sun kirjoitusta alkoholista ja imetyksestä! Itse oon sillä linjoilla, että pari hömpsyä voi hyvin ottaa 🙂 Oon yrittänyt etsiä asiasta mahdollisimman luotettavaa tietoa ja niiden perusteella oon kantani ottanut.\nLähiömutsi 06/04/2012 at 20:09\tVastaa\nNäemmä myös vanhan liiton terkkareiden pitäisi välillä päivittää koulutustaan, ettei ummikkomutseja laiteta eriävien ohjeistusten takia lopullisesti kuutamolle.\nMä taas olin alussa, että en varmasti käytä mitään imetyspaitoja. Sitten sain kierrätettynä kaksi henkkamaukallista. Vähän kokeilin kotona ja jäin helppouteen koukkuun. Sain kinuttua kaverilta ison kasan käytettyjä Boobin toppeja, t-paitoja ja mekkoja lainaan. Vielä parempi ja yksinkertaisempi ratkaisu, H&M:n paidoissakin on liikaa liikkuvia osia.\nNe on tietty jo ekoilla käyttäjällä käytetty ja pesty osittain jopa rei'ille. Päälle heitän sitten löysempää paitaa.\nKantoliinaillessa joudun kuitenkin lähes aina jossain vaiheessa riisumaan ylimääräiset. Siksi useamman normipaidan ratkaisu ei oikein toimisi mun kohdalla.\nMulla on nyt kova luotto, että jos suklaahimo ei lähtenyt raskauden jälkeen, imetyksen jälkeen sen on pakko. Pakko.\nLuka 11/04/2012 at 10:58\tVastaa\nmonet “kotiruokaa” tarjoavat lounaat ravintoloissa ovat niin mauttomia että iltapäivällä ei edes muista mitä on lounaaksi syönyt 🙂\nLähiömutsi 11/04/2012 at 19:33\tVastaa\nHaha, valitettavan totta. Imettävälle mutsille sopivaa ruokaa siis!\nHanna 12/04/2012 at 14:32\tVastaa\nLoistava blogi, ja tää oli ihan loistava (korjaan: masentava) lista. Mulla on nimittäin täsmälleen samat luulot, porskutan tyynesti viikolla 39 ja olen monta kertaa jupissut mielessäni, että sitten kun en ole raskaana niin sitten kaikki on taas kuin ennen ja syön sushia ja juon sitä mun lempivalkkaria ja käytän ihan eri vaatteita ja ja ja ja.\nMut täytyy myöntää, että jossain takaraivossa on käynyt mielessä, että ehkä se ei meekään ihan niin ja että mulla on vielä muutama pikkupala nieltävänä tässä. Yllättävän kypsäksi sitä on tullut esim. tuohon sushi-lakkoon. Mies kertoi, että se oli ajatellut varata pakastimeen sushia meille sitten kun tullaan kotiin. Meinasin saada itkukohtauksen (ei yhtään mun tapaista, mut tää on herkkä paikka ja aika): siis jotain PAKASTIN-sushia?! Ei käy päinsä, ei sitten millään, niin alas me EI VOIDA vajota, eihän? Noo, antaas kattoo kun tää puolmetrinen vonkale liittyy meidän seuraan, muuttuuko ääni kellossa : )\nAnonyymi 15/04/2012 at 17:17\tVastaa\nOn melko varmasti, onhan meidän neuvolassa se uusi hieno “Avoin neuvola”-kokeilukin. Tulokset kerrotaan sitten kun nähdään ketkä selviytyi sieltä hiekkalaatikolta hengissä, makit vai puurot.\nPakko hankkia imetysmekko! Onhan se nyt vähän glamröösimpää kuin ne päiväverkkarit, sitähän saattaisi tuntea itsensä ilman lahkeita ihan naiseksi..\nphocahispida 20/04/2012 at 11:26\tVastaa\nEn ole saanut mitään listaa, varmistin vielä terkkarilta eikä niitä täällä takahikiällä (Keravalla) kuulemma jaeta, kun ovat, terkkaria lainatakseni “ihan tyhjänpäiväisiä vältä-varmuuden-vuoksi-listoja kultaiselta 60-luvulta”.\nKäski jättää huumeet, tupakan ja alkoholin imetysajaksi pois ja olla kiskomatta kahvia saavikaupalla. Mun neuvolan täti. <3\nNichma 22/04/2012 at 17:30\tVastaa\nAivan mahtava kirjoitus, ja niin totta joka sana. 😀 Mullakin kasvoi kengänkoko numerolla, mutta oikeastaan sitten meni pari kuukautta ja se palautui, joten älä heitä hienoja kenkiä hukkaan 🙂\nLähiömutsi 23/04/2012 at 19:15\tVastaa\nOnko vonkale jo saatu katiskasta ulos? Jos on, juhlikaa sitä hakemalla kotiin kunnon satsi kunnon sushia!\nMutta mun on karaistava sua: ainakin meillä näin jälkikäteen mietittynä ensimmäinen kuukausi oli niin sekavaa aikaa, että pakastimesta löytynyt sushi olisi ollut siinä sekamelskassa vain luksusta! Mutta ei hätiä. Jos kaikki on hyvin ja normaalisti vauvan kanssa, viimeistään toisella kuulla meette jo koko poppoo sushille ravintolaan.\nLähiömutsi 23/04/2012 at 19:16\tVastaa\nNo nyt mä melkein aloin toivoa, että kengänkoko pysyy numeroa isompana, sillä hienot kengät on jo laitettu kiertoon.\nAnonyymi 15/05/2013 at 11:00\tVastaa\nrupesin lueskelemaan näitä vanhempiaki kirjotuksia ja tää kyllä osu nii et kolahti 😀 ite kans valtava maha -ahdistuksissani haaveilin jatkuvasti kaikesta tästä mitä kirjoitit ja yhtä hyvin on onnistunu kun sullaki 😀 ainut että mulla kengät missä ei mahtunu vetskari kiinni sairaalaan mennessä sujahti jalkaa kotiutuessa.. 😛 suurin shokki oli ehdottomasti toi “voin taas pukea normaalit vanhat vaatteet päälle”, koko imetyksen ajan yks huppari päällä, toinen pesussa!\nAnonyymi 02/10/2013 at 18:00\tVastaa\nIha mahtava tää sun blogi!:-D\nAnonyymi 12/02/2015 at 13:36\tVastaa\nIhan paras postaus ikinä :D…


Keskustelupalsta | Motonet Oy • katso viestiketjua - Nissan micta k12 vinkuu ja naksuu\nNissan micta k12 vinkuu ja naksuu\nKirjoittaja miljoonaliiga » 15:36 Tiistai 03 05 2016\nOngelma Micra k12 2007 ajattu 163000 on hiljaiset lyhyet ininät, sekä hiljaiset naksahdukset, jotka naksahduksen osalta kuvittelin ensin tulevan takaa tai, jostakin alta, mutta en ole nyt varma? Ininä edestä. Äänet saattavat tulla rattia kääntäessä tai suoralla. Kaasun, kytkimen tai jarrun käytön en ole huomannut vaikuttavan asiaan. Kuuluu myös ilmastoinnin olematta päällä. Kovalla nopeudella ääniä ei kuulu. Helmikuussa käsijarrun taka "jutut" laitettiin (en ymmärrä autoista). Katsastus meni maaliskuussa läpi laakista. Huollot tehty muuten, paitsi hihnat vaihtamatta ja ilmastointi huoltamatta. Huhtikuussa vaihdettu vaihteistoöjyt. (Manuaali) Ininä alkanut pikkuhiljaa. Alkoi vuoden alussa. Tihentynyt kuukausien saatossa. Ääni ei ole voimistunut, mutta alkaa nykyään nopeammin ajossa. Naksuminen pysynyt samanlaisena. Alkanut mielestäni samoihin aikoihin. Ja aina kun olen vienyt sen jollekin korjaalalle niin silloin ei mitään ylimääräisiä ääniä. Kerrankin ajoin Haminasta Helsinkiin. Siellä se parin päivän aikana inisi. Ajoin takaisin, vein korjaajalle. Hän ajeli autolla, eikä mitään ylimääräisiä ääniä. Eli ääniä ei ole joka päivä. Mua on alettu jo epäilemään tulevatko ne korvieni välistä Laakerit taakse vaihdettu viime syksynä. Eteen pari vuotta sitten\nLiittynyt: 14:58 Tiistai 03 05 2016\nRe: Nissan micta k12 vinkuu ja naksuu\nKirjoittaja jpj » 17:54 Tiistai 03 05 2016\nHihnat vaihtamatta... Voisiko olla, että joku hihnoista luistaa silloin tällöin vähän ja inahtaa? Tämä lisääntyy ajan saatossa, välillä saattaa olla hiljaa ja välillä inahtelee enemmänkin. Omassa Corsassa oli sama juttu, huomasi varsinkin kun ajoi vesilammikkoon, alhaalta lensi vettä hihnalle ja hihna pääsi luistamaan hetken.\nKirjoittaja miljoonaliiga » 14:20 Maanantai 13 06 2016\nTakaa kuuluva naksuminen taisi liittyä rikki menneeseen bensaluukun kanteen. Oli mennyt tosi oudosti rikki, mut nyt on korjattu "tee se itse miehellä" ja naksuminen on vähentynyt 90% Vinkuminen taas on jonkin verran lisääntynyt ja sen on todettu tulevan sittenkin laakerista tai jarruista? Vinkumisen sijaintia ei ole onnistuttu paikantamaan. Eikä se ole jatkuvaa. Välystä ei ole normaaleilla konsteilla kokeiltuna. Pyörät pyörii hyvin, mutta kun repsikan puolen eturengas meni eilen puhki ja kävin paikkauttamassa sen, niin samalla pyysin korjaajaa kokeilemaan tuntuuko renkaissa laakerivikaan viittaavaa välystä. Mies totesi repsikan puolen renkaassa olevan outoa välystä, kun sivuttain heiluttelee, mutta totesi samaan hengen vetoon, että laakerivian välyksenhän etupyörässä pitäisi tuntua kun pystysuunnasta kokeilee ja näin tekemällä kyseisessä pyörässä ei välystä tunnu. Joopa joo. Kaverini, jolla on välineet ja osaaminen painelaakereidenkin vaihtamiseen sanoi aijemmin, että "olisi se nyt hyvä jos pystyttäisiin selvittämään ensin mikä ja missä siellä vinkuu, kuin käydä arvuuttelemalla laakereita vaihtamaan". .. Onko kenelläkään aiheeseen liittyviä kommentteja?\nKirjoittaja Voorttimies » 12:09 Tiistai 14 06 2016\nmiljoonaliiga kirjoitti: Mies totesi repsikan puolen renkaassa olevan outoa välystä, kun sivuttain heiluttelee, mutta totesi samaan hengen vetoon, että laakerivian välyksenhän etupyörässä pitäisi tuntua kun pystysuunnasta kokeilee ja näin tekemällä kyseisessä pyörässä ei välystä tunnu.\nTukivarren puslat, pallonivel, raidetangonpää?\nKirjoittaja miljoonaliiga » 12:01 Torstai 11 08 2016\nJep! Vinkumisen aiheutti kuskin puolen jumitteleva etujarru. Ja repsikan puolen pallonivel piti uusia. Kokonaisuus, pallonivel alatukivarsineen maksoi 59,90 ja lisäksi asennus mikä sekin pitkän pennin. Ja jos olis ollu liikkeessä, ni olis ollu vielä kalliimpi.


DS-mainokset tilalle - Taloussanomat - Ilta-Sanomat\nTv-mainonta keskittyy nyt Nintendo DS -konsoliin.\nJulkaistu: 10.12.2007 13:43\nNintendo teki peliliikkeen ja veti Wii-konsolinsa mainokset pois televisiosta Iso-Britanniassa. Japanilaisyhtiöllä on tarpeeksi ongelmia Wiin toimitusten kanssa jo ilman, että konsolia vielä rummutettaisiin töllöttimessä kaikelle kansalle.\nNintendo katsoi, että mainoskampanjan jatkaminen olisi ollut edesvastuutonta ottaen huomioon, että konsolit viedään käsistä jo nyt. Kysyntää ei haluta ruokkia yhtään enempää. MarketingWeek-lehden mukaan Wii-mainosten tilalle tuotiin yhtiön DS-käsikonsoleista kertovia mainoksia. Nintendon onni on, että Wii-kampanja ei ratsasta joululla, joten sen voi palauttaa ruutuun myöhemmin jos ja kun konsoleja alkaa vihdoin löytää kaupoista vähän runsaammin.\nSeattle Post-Intelligencer uutisoi Nintendon Wii-pelikonsolin kokonaismyynnin tavoittaneen huomattavasti kauemmin markkinoilla olleen Microsoftin Xbox 360:n. Lue lisää ›\nPS3:n myynti ylitti Wiin ensimmäistä kertaa Japanissa\nSonyn Playstation 3:n myynti ylitti ensimmäistä kertaa Nintendon Wii-konsolin myynnin, tutkimuslaitos kertoi. Lue lisää ›